title: Mitsubishi ASX

text: Vuoden 2016 lopulla ASX sai toisen kasvojenkohotuksensa, jossa sen keulan ilmettä muokattiin vastaamaan uutta Outlanderia.


title: STMPD RCRDS

text: STMPD RCRDS (lausutaan "Stamped Records") on levy-yhtiö, jonka alankomaalainen DJ, tuottaja ja muusikko Martin Garrix perusti 4. maaliskuuta 2016.


title: Takanori Nagase

text: Takanori Nagase (s. 14. lokakuuta 1993) on japanilainen judon maailmanmestari ja olympiamitalisti.


title: Takanori Nagase

text: Nagase voitti alle 20-vuotiaiden Aasian-mestaruuden 81 kg:n painoluokassa 2012. Hän voitti Kazanin universiadeissa 2013 kultaa sekä 81-kiloisissa että joukkuekilpailussa. Hän sijoittui Tŝeljabinskin MM-kilpailuissa 2014 viidenneksi 81 kg:n sarjassa ja voitti kultaa joukkuekilpailussa. Astanassa 2015 hän voitti maailmanmestaruuden sekä 81-kiloisissa että joukkuekilpailussa. Rio de Janeiron olympialaisissa 2016 hän saavutti pronssia 81 kg:n sarjassa. Hän voitti joukkuekilpailun maailmanmestaruuden Budapestissa 2017.


title: Takanori Nagase

text: Nagase on saavuttunut Masters-, Grand Prix- ja Grand Slam -kilpailuissa viisi turnausvoittoa ja kaksi kolmossijaa. Maailmancupeissa ja Continental Open -kilpailuissa hänellä on yksi kakkossija. Hän on voittanut aikuisten sarjassa neljä Japanin-mestaruutta.


title: Kulosaaren melumuurin graffititaideteos

text: Kulosaaren melumuurin graffititaideteos eli Kiinan muuri oli Helsingin Kulosaaressa sijainnut luvallinen 300 metriä leveä graffitimaalaus, jonka graffititaiteilijat maalasivat vuonna 1991 Itäväylän varren melumuuriin. Vuonna 2000 kaupunki peitti taideteoksen osana Stop töhryille -kampanjaa. Melumuuriin maalattiin uudet luvalliset graffitit kesäkuussa 2017.


title: Kulosaaren melumuurin graffititaideteos

text: Helsinkiläinen Joonas Rissanen oli saanut idean maalaukseen kesällä 1990, ja ehdotti sitä nuorisoseminaarissa apulaiskaupunginjohtajalle Antti Viinikalle (sdp). Kaupunki suostui ja tuki teosta 30 000 markalla. 1990-luvulla kaupunki ajatteli, että luvallinen maalaus voisi vähentää luvattomia töhryjä. Maalaukset toteutti kaksi eri sukupolvea: 1980-luvun tunnetut taiteilijat sekä seuraavan vuosikymmenen uudet tulokkaat. "Helsingin Sanomien" pääkirjoituksessa maalaus otettiin hyvin vastaan ja sen hyväksyntää pidettiin kaupungilta ennakkoluulottomana päätöksenä.


title: Kulosaaren melumuurin graffititaideteos

text: Vuosikymmenen lopulle tultaessa kaupunki muutti mieltään graffiteista ja käynnisti Stop töhryille -kampanjan, joka kohdistui myös luvallisiin maalauksiin. Osana kampanjaa rakennusvirasto päätti poistaa Kulosaaren graffititaideteoksen vuonna 2000. Maalaamista enemmän kustantaneessa poisto-operaatiossa graffitit peitettiin valkoisella maalilla. Maali kuitenkin haalistui vuosien saatossa, ja alla oleva graffiti tuli osin nähtäville.


title: Kulosaaren melumuurin graffititaideteos

text: Kaupunginvaltuutettu Sami Muttinen teki maaliskuussa 2017 aloitteen graffititeoksen uudelleen maalaamisesta, ja kaupunkisuunnittelulautakunta päätti suositella aloitetta kaupunginhallitukselle. Aloitteen mukaan maalauksen olisi voinut palauttaa entiselleen. Yksi alkuperäisen maalauksen suunnittelijoista, Antti Salminen, halusi muuriin kuitenkin uudet kuvat. Hän ei halunnut tehdä muurista ”monumentaalista pysyvää seinää,” vaan halusi korostaa katutaiteen väliaikaisuutta. Melumuuriin maalattiin uudet luvalliset graffitit kesäkuussa 2017.


title: Mitsubishi Space Star (2012)

text: Mitsubishi Space Star on Mitsubishin vuodesta 2012 lähtien valmistama A-segmentin henkilöautomalli, joka korvasi Mitsubishi Coltin. Euroopan ulkopuolella auton nimenä on Mitsubishi Mirage. Space Starin sedan-korinen versio on nimeltään Mitsubishi Attrage, ja Meksikossa sitä myydään Dodge Attitude -nimisenä.


title: Mitsubishi Space Star (2012)

text: Euroopassa moottorina on 1,2-litrainen (80 hv) bensiinimoottori. Voimansiirtona on viisivaihteinen manuaalivaihteisto tai portaaton CVT-automaattivaihteisto. Muilla markkinoilla tarjolla on myös 1,0-litrainen.


title: Mitsubishi Space Star (2012)

text: Los Angelesin autonäyttelyssä vuoden 2015 lopulla esiteltiin uudistunut malli, joka sai uudenlaisen keulan ilmeen.


title: Saksanseisoja

text: Saksanseisojaa on neljänlaista:


title: Psychology Today

text: Psychology Today on suurelle yleisölle suunnattu yhdysvaltalainen aikakauslehti, jossa käsitellään ihmisen käyttäytymisen eri osa-alueita. Lehti on perustettu vuonna 1967, ja se ilmestyy joka toinen kuukausi. Lehti kattaa laajan ryhmän eri osa-alueita, kuten psykologiaan, neurotieteeseen, ihmissuhteisiin, seksuaalisuuteen, vanhemmuuteen, terveyteen ja työhön liittyviä asioita.


title: Psychology Today

text: "Psychology Todayn" verkkosivuilla on terapeuttien ja terveydenhuollon asiantuntijoiden kirjoittamia artikkeleita sekä satoja blogeja, joita useat psykologit, psykiatrit, sosiaalityöntekijät, lääkärit, antropologit sekä sosiologit ovat kirjoittaneet. Lehden tämänhetkinen päätoimittaja on Kaja Perina.


title: Psychology Today

text: Vuonna 1976 "Psychology Today" myi 1 026 872 numeroa. Lehden levikki vuonna 1981 oli 1 171 362 ja 862 193 vuonna 1986. Kesäkuusta 2010 kesäkuuhun 2011 se oli yksi lehtikojujen ostetuimmista aikakauslehdistä.


title: Toyota Industries

text: Toyota Industries () on nostinlaitteita kuten trukkeja valmistava yhtiö, joka on perustettu vuonna 1926. Yhtiön on perustanut Sakichi Toyoda nimellä Toyoda Automatic Loom Works.


title: Toyota Industries

text: Yhtiö on perustanut Toyota Motor Corporation -yhtiön, joka valmistaa Toyota-autoja. Yhtiöt kuuluvat samaan Toyota Group -ryhmittymään.


title: Mukulakovio

text: Mukulakovio ("Scleria bulbifera") on sarakasvien (Cyperaceae) heimoon ja kovioiden ("Scleria") sukuun kuuluva kasvilaji. Se kasvaa avoimilla paikoilla joko ruohostomailla tai väljässä metsässä. Mukulakovio kasvaa myös kausittain märkinä olevilla paikoilla.


title: Mukulakovio

text: Mukulakovio kasvaa noin 30–70 cm korkeaksi ja sen varret ovat noin millimetrin paksuisia sekä kolmisärmäisiä. Varren tyvellä on puutunut, sipulimainen laajentuma, joka on halkaisijaltaan noin 4–10 mm. Mukulakovion lehdet ovat 15–30 cm pitkiä ja 2–5 mm leveitä. Lehtitupet ovat tiheään vaaleakarvaisia. Mukulakovion kukinto on 5–20 cm pitkä, tähkämäinen kukinto, jonka tähkylät ovat 4–6,5 mm pitkiä, ja hedelmä on pienikokoinen pähkylä.


title: Mukulakovio

text: Mukulakoviota tavataan laajalti Saharan eteläpuoleisessa Afrikassa.


title: Misato Nakamura

text: Misato Nakamura (, s. 28. huhtikuuta 1989 Hachioji) on japanilainen judon maailmanmestari ja olympiamitalisti. Hän on kilpaillut 52 kg:n sarjassa vuodesta 2007 lähtien.


title: Misato Nakamura

text: Nakamura voitti alle 20-vuotiaiden Aasian-mestaruuden 45 kg:n painoluokassa 2003 ja 48-kiloisissa 2005. Hän saavutti pronssia Pariisin MM-joukkuekilpailuissa 2006. Saman vuoden Aasian kisoissa hän oli kolmas 48-kiloisissa. Pekingin olympialaisissa 2008 hän saavutti pronssia 52 kg:n sarjassa. Hän voitti samana vuonna joukkuemaailmanmestaruuden Tokiossa.


title: Misato Nakamura

text: Nakamura voitti 52 kg:n painoluokan maailmanmestaruuden Rotterdamissa 2009 kukistettuaan loppuottelussa kuubalaisen Yanet Bermoyn. Tokion MM-kilpailuissa 2010 hän sai hopeaa hävittyään finaalissa maannaiselleen Yuka Nishidalle. Hän voitti samana vuonna kultaa Aasian kisoissa.


title: Misato Nakamura

text: Nakamura voitti 52-kiloisten maailmanmestaruuden Pariisissa 2011 kukistettuaan loppuottelussa Yuka Nishidan. Lontoon olympialaisissa 2012 hän sijoittui yhdeksänneksi. Aasian kisoissa 2014 hän voitti kultaa 52 kg:n painoluokassa ja joukkuekilpailussa. Hän voitti Astanassa 2015 maailmanmestaruuden sekä 52-kiloisissa kukistettuaan finaalissa romanialaisen Andreea Chițun että joukkuekilpailussa. Rio de Janeiron olympialaisissa 2016 hän saavutti pronssia.


title: Misato Nakamura

text: Nakamura on saavuttanut Masters-, Grand Prix- ja Grand Slam -kilpailuissa kymmenen turnausvoittoa, kolme kakkossijaa ja kaksi kolmossijaa. Maailmancupeissa / Continental Open -kilpailuissa hän on sijoittunut kolme kertaa kolmanneksi. Hän on voittanut aikuisten sarjassa kuusi Japanin-mestaruutta.


title: 2 Guns

text: 2 Guns on yhdysvaltalainen toimintakomedia vuodelta 2013, jonka on ohjannut Baltasar Kormákur. Elokuvan pääosissa esiintyvät Denzel Washington ja Mark Wahlberg. Elokuva julkaistiin Yhdysvalloissa 2. elokuuta 2013 ja Suomessa saman vuoden 27. syyskuuta.


title: Datsun 280ZX

text: Datsun 280ZX on Nissanin vuosina 1978–1983 valmistama urheiluautomalli, joka korvasi edeltäneet 260Z/280Z-mallit. Japanissa autoa myytiin nimellä Nissan Fairlady Z. Datsun 280ZX:n seuraajaksi tuli Nissan 300ZX.


title: Datsun 280ZX

text: Datsun 280Z oli saatavana sekä 2,0- että 2,8-litraisella kuusisylinterisellä rivimoottorilla varustettuna, joista pienempi oli tarjolla vain Japanissa. Kumpikin moottori oli valittavana vapaasti hengittävänä tai turboahdettuna versiona. Kuten edeltäjänsä 260Z, myös 280ZX oli saatavana kaksipaikkaisen lisäksi myös tilavampana 2+2-paikkaisena mallina.


title: Grigori Volovik

text: Grigori Efimovitš Volovik () (s. ) on venäläinen fyysikko ja Aalto-yliopiston Kylmälaboratorion vieraileva emeritusprofessori, minkä ohella hän on toiminut tutkijana myös Venäjän tiedeakatemian L. D. Landaun teoreettisen fysiikan instituutissa () Moskovassa.


title: Grigori Volovik

text: Professori Volovik valittiin Suomalaisen Tiedeakatemian jäseneksi vuonna 2001 ja Saksan kansallisen Leopoldina-tiedeakatemian jäseneksi vuonna 2007. Kesään 2017 mennessä hänen tuotantonsa kattoi yli 350 tieteellistä julkaisua.


title: Super GT -kausi 2016

text: Super GT -kausi 2016 oli Super GT -sarjan 23. kausi. Kausi alkoi 10. huhtikuuta Japanin Okayamassa ja päättyi 13. marraskuuta Japanin Motegiin.


title: Super GT -kausi 2016

text: GT500-luokan mestaruuden voittivat Lexus Team Sard -tallin kuljettajapari Heikki Kovalainen ja Kōhei Hirate. GT300-luokan voittivat VivaC team Tsuchiya -tallin kuljettajapari Takeshi Tsuchiya ja Takamitsu Matsui.


title: Split (elokuva)

text: Split on yhdysvaltalainen psykologinen kauhu / trilleri vuodelta 2016, jonka on käsikirjoittanut ja ohjannut M. Night Shyamalan. "Split" on henkinen jatko-osa elokuvalle "Unbreakable – särkymätön". Elokuvan pääosissa ovat James McAvoy, Anya Taylor-Joy ja Betty Buckley. Elokuva kertoo miehestä nimeltä Kevin Wendell Crumb, jolla on 23 eri persoonallisuutta ja joka kidnappaa ja vangitsee kolme teini-ikäistä tyttöä hylättyyn maanalaiseen fasiliteettiin.


title: Split (elokuva)

text: Vuonna 2019 "Split" sai "Unbreakable"-elokuvan kanssa yhteisen jatko-osan nimeltään "Glass", joka toimi molempien elokuvien päätösjaksona.


title: Anya Taylor-Joy

text: Anya Taylor-Joy (s. 16. huhtikuuta 1996) on yhdysvaltalaissyntyinen näyttelijä. Hänen äitinsä on afrikkalais-espanjalais-englantilainen ja isänsä skotlantilais-argentiinalainen. Taylor-Joy muutti Argentiinaan ollessaan pieni ja puhui pelkästään espanjaa ennen muuttamista Lontooseen 6-vuotiaana.


title: Grandmaster Flash and the Furious Five

text: Grandmaster Flash and the Furious Five oli yhdysvaltalainen hip hop -yhtye, joka perustettiin Bronxissa, New Yorkissa vuonna 1976. Yhtye koostui yhdestä DJ:stä (Grandmaster Flash) ja viidestä räppääjästä (Melle Mel, The Kidd Creole, Keith Cowboy, Mr. Ness / Scorpio ja Rahiem). Yhtyeen turntablen ja breakbeat-tyylin käyttö sekä poliittinen hip hop -tyyli vaikuttivat varhaisen hip hop -musiikin kehittymiseen merkittävästi.


title: Kurtis Blow

text: Kurtis Walker (s. 9. elokuuta 1959), joka tunnetaan paremmin taiteilijanimeltään Kurtis Blow, on yhdysvaltalainen rap-artisti ja tuottaja. Hän on ensimmäinen kaupallisesti menestynyt rap-artisti ja ensimmäinen, joka allekirjoitti levytyssopimuksen suuren levy-yhtiön kanssa. Kurtis Blow’n single ”The Breaks” vuodelta 1980 on ensimmäinen rap-kappale, joka on myynyt kultalevyn. Uransa aikana Kurtis Blow on julkaissut 15 albumia.


title: Tendat

text: Tendat ovat atlantinkongolaisia kieliä puhuvien sukukansojen ryhmä Senegalin itäosassa, Guineassa ja Guinea-Bissaussa. Heihin kuuluvat muun muassa bassarit, konjagit, badjaranit, bedikit, boenit ja majot. 1980-luvulla heitä arvioitiin olleen 60 000 henkeä.


title: Tendat

text: Tendat vetäytyivät orjakaupan aikana Senegalin kaakkoisosan sekä Guinean ja Guinea-Bissaun rajaseudun vaikeapääsyiselle vuoristoseudulle. Heidän pääelinkeinonsa on maanviljely. Tärkeimmät viljelykasvit ovat fonio, riisi, maissi, maniokki, bataatti ja maapähkinä. Osa pitää lampaita ja vuohia tai harvemmin nautoja. Osa tendoista on sunnimuslimeja, osa harjoittaa perinteistä uskontoa.


title: Rakuunamäen sotilaskoti

text: Rakuunamäen sotilaskoti Lappeenrannassa Leirin kaupunginosan Rakuunamäellä oli lähes satavuotias sotilaskoti ja toimi Lappeenrannan sotilaskotiyhdistyksen kolmesta sotilaskodista keskussotilaskotina. Kahvilapalvelujen lisäksi siellä järjestettiin erilaisia tilaisuuksia. Se lakkautettiin 31. toukokuuta 2017.


title: Rakuunamäen sotilaskoti

text: Nykyisin suojeltu sotilaskotirakennus Väinö Valveen katu 4:ssä rakennettiin alun perin 1800-luvun puolella varuskunnan ruokalaksi. Sotilaskodiksi se remontoitiin Sune Maconin suunnitelmien mukaan ja vihittiin käyttöön 20. elokuuta 1922.


title: Rakuunamäen sotilaskoti

text: Mervi Kansonen kirjoittaa sotilaskodin satavuotishistoriaa.


title: Rakuunamäen sotilaskoti

text: 5.9.2018 Rakuunanmäen Sotilaskoti sai uudet omistajat Lappeenrannasta ja Tampereelta, kun Padre House Oy ja valtiota edustanut Senaatti-kiinteistöt allekirjoittivat kauppasopimuksen. Uudet omistajat halusivat historiallisen rakennuksen jäävän paikalliseksi toimijaksi tavoitteena jatkaa entisellä toimialalla. Ulkoisesti erinomaisessa kunnossa oleva rakennus vaatii sisäosiltaan päivitystä ennen uuden toimijan sisäänmuuttoa.


title: Taarnat

text: Taarnat ("Cladium") on sarakasvien (Cyperaceae) heimoon kuuluva kasvisuku. Sukuun luetaan nykyisin kuuluvaksi viisi lajia. Aikojen kuluessa sukuun kuuluviksi on kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa.


title: Taarnat

text: Taarnat ovat monivuotisia, korkeita ja runsaan juurakon omaavia sarakasveja. Taarnojen varret ovat onttoja sekä kolmisärmäisiä ja lehdet 1,5 cm leveitä, kovia sekä harmaanvihreitä. Kukinnon muodostavat tähkät ovat pieniä sekä vaaleanruskeita ja sijaitsevat varren kärkiosassa 5–10 tähkän rykelminä. Tähkät ovat kaksi- tai kolmikukkaisia ja kukat ovat kaksineuvoisia. Emeissä on kaksi tai kolme luottia.


title: Taarnat

text: Suvun lajeista isotaarnalla eli taarnalla ("Cladium mariscus") on laaja levinneisyysalue ja sitä esiintyy eri puolilla maapalloa. Sen päälevinneisyysalue on yleisesti ottaen Suomea etelämpänä, mutta Suomestakin on tavattu muutamia esiintymiä. Ruotsissa sitä tavataan yleisemmin, lähinnä Gotlannissa, sekä harvinainaisena muualta Etelä-Ruotsista. Isotaarna eli taarna on sekä Suomessa että Ruotsissa rauhoitettu laji.


title: Jäsys

text: Jäsys eli myös Jäsys-Retujärvi on Pohjois-Karjalassa Joensuussa sijaitseva järvi.


title: Jäsys

text: Järven pinta-ala on 1 500 hehtaaria eli 15 km². Se on 9,7 kilometriä pitkä ja 3,6 kilometriä leveä. Se on rakenteeltaan kolmiosainen järviallas. Pääosan siitä kuuluu avoimelle järvenselälle, joka on 5,8 kilometriä pitkä ja 3,4 kilometriä leveä. Järven lounaispäässä Suurisaaren taakse pohjoiseen työntyvät lahdet Orilampi ja Alapihanlahti. Järven pohjoispäässä vastarannoilta kurkottavat vastakkain harjumaiset niemet Puuskanniemi ja Vinoniemi. Niiden takaa alkaa Puuskansalmi, jonka pohjoispuolella sijaitsee Retujärvi niminen järvenosa. Retujärvi on Syväsalmen kautta yhteydessä Pielisjokeen, joka on yhtymäkohdan alapuolelta padottu Kaltimon voimalaitoksen padolla.


title: Jäsys

text: Sen tilavuus on 25 miljoonaa kuutiometriä eli 0,025 kuutiokilometriä. Järven keskisyvyys on 1,6 metriä ja suurin syvyys on 10,6 metriä.


title: Jäsys

text: Järvessä on laskettu olevan 35 saarta. Niiden yhteispinta-ala on 35 ha, mikä on noin 2,2 % järven kokonaispinta-alasta. Saarista kaksi on yli hehtaarin suurisia, 32 yli aarin ja yksi on alle aarin kokoinen. Suurin saarista on Suurisaari, joka on 1,1 kilometriä pitkä ja 400 metriä leveä. Sen vieressä on Saunasaari ja etelässä Aittosaari. Pohjoisessa sijaitsee vielä 200 metrinen Kovasaari.


title: Jäsys

text: Järven rantaviivan pituus on 55 kilometriä, josta saarten rantaviivan yhteispituus on 8 kilometriä. Rannat ovat pääosin alavaa ja soistuvaa metsämaata. Asutus on harvaa ja teitä vähän. Suuret maantiet kiertävät järven kauempaa johtuen Pielisjoen, Jäsyksen ja Luhtapohjanjoen yhteisen alueen laajuudesta.


title: Jäsys

text: Järven poikki kulkee harjujakso, joka alkaa pohjoisessa Pielisen etelärannalla Lamminkankaalla ja kulkee maastossa kapeana harjuna. Se sukeltaa järven pinnan alle Puuskanniemenä ja nousee etelässä pinnalle Vinoniemenä. Niemen toinen pää on nimeltään Venäihenniemi, joka sukeltaa järveen ja kurkistaa Aittosaarena sekä pintakivinä ennen etelärannan Netsinniemenä ja etelämpänä Netsinsärkkänä.


title: Jäsys

text: Järvi sijaitsee Vuoksen vesistössä (vesistöaluetunnus 04) Koitajoen valuma-alueella (04.9) Ala-Koitajoen–Jäsysjärven alueessa (04.91), mihin Jäsysjärven lähialue (04.911) kuuluu.


title: Jäsys

text: Valuma-alue saa pääosan vedestänsä kahdesta päälähteestä. Pamilon voimalaitos päästää putkestaan Pamilon–Palojärven alueen (04.912) Palojärvestä vedet Luhtapohjanjokeen ja Latvanjoki tuo Latvanjoen valuma-alueen (04.914) vedet Luhtapohjanjokeen. Järvi on yhteydessä Peilisjokeen noin 70 metriä leveän Syväsalmen kautta.


title: Jäsys

text: Jäsysjärven lähialueella on 11 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Lamminselkä (178 ha), joka on syntynyt Jäsykseen laskevan Luhtapohjanjoen laajentumaksi, ja Hangaslampi (12 ha), joka laskee ensin Palojokeen, ja vielä Pirttilampi (11 ha), jonka Pirttipuro laskee aluksi Luhtapohjanjokeen.


title: Harjasluikat

text: Harjasluikat ("Isolepis") on sarakasvien (Cyperaceae) heimoon kuuluva kasvisuku. Sukuun kuuluu 77 lajia. Suvun lajeja on toisinaan sijoitettu muihin sukuihin, kuten esimerkiksi kaisloihin ("Scirpus"), järvikaisloihin ("Schoenoplectus") tai sädekaisloihin ("Cyperus") kuuluviksi.


title: Harjasluikat

text: Harjasluikat ovat yleensä yksivuotisia sekä matalakasvuisia ja mätästäviä sarakasveja. Niiden varret ovat ohuita ja lehdettömiä. Lehtitupet ovat useimmiten punertavia. Kukintona olevat tähkät ovat pieniä sekä monikukkaisia ja sijaitsevat joko yksittäin tai kaksittain varren kärjessä. Kukinnon tukilehti on varrennäköinen. Kukat ovat kaksineuvoisia, emit kolmiluottisia, ja tähkäsuomut ovat mustia sekä vihreän keskisuonen omaavia.


title: Harjasluikat

text: Harjasluikkia tavataan yleensä maapallon lämpimillä seuduilla. Ruotsissa tavataan vain järviharjasluikkaa eli sukaluikkaa ("Isolepis setacea"), josta on Etelä-Suomestakin yksi havainto 1900-luvun alkupuolelta. Etelä-Suomessa on tavattu myös espanjanharjasluikkaa eli espanjanluikkaa ("Isolepis pseudosetacea") 1900-luvun alussa.


title: Harjasluikat

text: Nuokkuharjasluikkaa ("Isolepis cernua") myydään koristekasvina.


title: Jens Gustafsson

text: Jens Gustafsson (s. 15. lokakuuta 1978) on ruotsalainen jalkapallovalmentaja ja entinen puolustaja. Kesäkuusta 2016 lähtien hän on toiminut IFK Norrköpingin päävalmentajana.


title: Jens Gustafsson

text: Gustafsson hankki jalkapallo-oppinsa Helsingborgs IF:n juniorijoukkueissa, muttei koskaan edustanut seuran edustusmiehistöä. Aikuisten uransa hän aloitti kaudella 2001 IK Bragessa edustaen Superettanissa pelannutta seuraa 27 ottelussa debyyttikautensa aikana. Hän siirtyi kauden jälkeen Högaborgsiin, josta palasi kaudeksi 2003 Superettaniin Falkenbergs FF:n paitaan.


title: Jens Gustafsson

text: Gustafsson pelasi FFF:n keskuspuolustajana seitsemän kautta ja kuului joukkueen runkopelaajiin Superettanissa. Hän lopetti uransa kauden 2009 jälkeen.


title: Jens Gustafsson

text: Lopetettuaan pelaajauransa Gustafsson siirtyi valmentajaksi. Hän aloitti tammikuussa 2010 Halmstads BK:n organisaatiossa juniorivalmentajana. Heinäkuussa 2011 hän nousi HBK:n edustusjoukkueen päävalmentajaksi Josep Clotet Ruizin saatua potkut. Gustafsson ei onnistunut nostamaan HBK:ta pois Allsvenskanin hänniltä, vaan kauden päätteeksi joukkue putosi liigajumbona Superettaniin. Gustafsson jatkoi seuran päävalmentajana ja luotsasi HBK:n kaudella 2012 kolmanneksi. Nousukarsinnoissa GIF Sundsvall kaatui yhteismaalein 6–3 ja HBK nousi takaisin Allsvenskaniin. Kausi 2013 oli jälleen vaikea ja HBK säilytti sarjapaikkansa vain karsintojen kautta jälleen Sundsvallin kustannuksella. Kaudella 2014 Gustafsson jatkoi edelleen päävalmentajana ja kausi päättyi 10. sijaan, eikä HBK joutunut tällä kertaa karsimaan säilymisestään Allsvenskanissa. Kauden jälkeen Gustafsson jätti HBK:n.


title: Jens Gustafsson

text: Maaliskuussa 2015 Gustafssonin valmennusura jatkui Ruotsin alle 21-vuotiaiden jalkapallomaajoukkueen päävalmentajana. Tammikuussa 2016 hän siirtyi maajoukkuetehtävistä AIK:n apuvalmentajaksi. Pesti AIK:ssa jäi kuitenkin lyhyeksi, sillä jo kesäkuussa 2016 Gustafssonista tuli IFK Norrköpingin päävalmentaja. Gustafsson luotsasi Allsvenskanin mestaruutta puolustaneen IFK:n kolmanneksi kaudella 2016. Huhtikuussa 2017 Gustafssonin valmentama IFK hävisi Ruotsin cupin loppuottelussa Östersunds FK:lle 4–1.


title: Ruosteheinät

text: Ruosteheinät ("Schoenus") on sarakasvien (Cyperaceae) heimoon kuuluva kasvisuku. Sukuun kuuluu 109 lajia.


title: Ruosteheinät

text: Ruosteheinät ovat monivuotisia ja mätästäviä sarakasveja, joiden varret ovat pyöreähköjä ja sileitä. Ruosteheinien lehdet ovat vartta lyhyempiä ja lehtitupet mustanruskeita sekä kiiltäviä. Kukinnon muodostavassa tähkistössä on kahdesta kuuteen mustaa tähkää varren kärjessä tiiviinä rykelmänä. Kukinnon alapuolella on kaksi tukilehteä, joista sisempi on lyhyt ja ulompi yhtä pitkä tai pidempi kuin koko tähkistö. Tähkät ovat harvakukkaisia, ja kukat ovat kaksineuvoisia. Emit ovat kolmiluottisia.


title: Ruosteheinät

text: Suvun lajeista Suomessa tavataan ruskoruosteheinää ("Schoenus ferrugineus"), josta on useita havaintoja Kuusamon seudulta sekä muutamia Pohjois-Karjalasta.


title: Hiuksiot

text: Hiuksiot ("Coleochloa") on sarakasvien (Cyperaceae) heimoon kuuluva pieni kasvisuku. Sukuun kuuluu kahdeksan lajia.


title: Sarakit

text: Sarakit ("Uncinia") on sarakasvien (Cyperaceae) heimoon kuuluva kasvisuku. Sukuun kuuluu 70 lajia.


title: Sarakit

text: Suvun lajeista ainakin rubiinisarakkia ("Uncinia rubra") käytetään koristekasvina.


title: Kivihuulikala

text: Kivihuulikala ("Ctenolabrus rupestris") on huulikalojen heimoon kuuluvan sukunsa ("Ctenolabrus") ainoa laji. Sitä esiintyy itäisellä Atlantilla, Välimerellä ja Mustallamerellä. Laji viihtyy rehevillä kallioisilla riutoilla yleensä noin 20–50 metrin syvyydessä, joissakin tapauksissa jopa vain 1 metrissä.


title: Kivihuulikala

text: Kivihuulikalan joidenkin yksilöiden tiedetään kasvaneen kokonaispituudeltaan 18-senttimetrisiksi. Lajin luontainen pituus on kuitenkin noin 11 senttimetriä. Kalan on väriltään selkäpuolelta punertavanruskea ja vatsasta vaaleampi. Pyrstöevän alkupäässä on musta täplä; myös selkäevän alussa on musta täplä, joka kuitenkin yleensä on heikosti erottuva.


title: Kivihuulikala

text: Kaupalliset kalankasvattamot hyödyntävät kivihuulikalan ja sen sukulaislajin viherhuulikalan mieltymystä loisten syömiseen muiden kalojen päältä myyntiin tarkoitetun lohen puhdistamiseksi . Huulikalat pääsevät kuitenkin usein karkaamaan läpi kasvattamoiden verkkoaitojen, koska ne ovat lohta huomattavasti pienempikokoisia.


title: Kivihuulikala

text: Monet alkuperäiskansat käyttävät kivihuulikalaa ravintonaan. Länsimaissa se on suosittu sekä julkisten akvaarioiden asukkina että virkistyskalastuksen kohteena.


title: Isonikotiinihappo

text: Isonikotiinihappo (CHNO) on aromaattisiin karboksyylihappoihin kuuluva pyridiinijohdannainen. Yhdistettä voidaan käyttää orgaanisen kemian synteeseissä muun muassa lääkeaineiden valmistamiseen. Isonikotiinihappo on nikotiini- ja pikoliinihappojen isomeeri.


title: Isonikotiinihappo

text: Huoneenlämpötilassa isonikotiinihappo on värittömiä neulasmaisia kiteitä. Yhdiste liukenee hieman veteen, mutta ei juurikaan orgaanisiin liuottimiin. Isonikotiinihappo on heikko happo, ja sen happovakion arvo on 1,1·10


title: Isonikotiinihappo

text: Isonikotiinihappoa valmistetaan hapettamalla 4-metyylipyridiiniä kaliumpermanganaatilla. Yhdistettä käytetään orgaanisen kemian synteeseissä ja siitä valmistetaan muun muassa lääkkeinä käytettäviä isoniatsidia ja iproniatsidia sekä maatalouskemikaalina käytettävää inabenfidiä.


title: Espanjannatanen

text: Espanjannatanen ("Schismus barbatus") on heinäkasvien (Poaceae) heimoon ja natasten ("Schismus") sukuun kuuluva kasvilaji.


title: Espanjannatanen

text: Espanjannatanen on yksivuotinen ja kasvaa noin 3–30 senttimetriä korkeaksi. Sen lehdet ovat nauhamaisia, 1–10 cm pitkiä ja 0,5–1,5 mm leveitä. Espanjannatanen on kotoisin Välimeren alueelta, mutta sitä kasvaa nykyisin myös eri puolilla Aasiaa, Australiaa sekä Pohjois- ja Etelä-Amerikkaa.


title: Piurut

text: Piurut ("Scolochloa") on heinäkasvien (Poaceae) heimoon kuuluva kasvisuku. Sukuun luetaan kuuluvaksi nykyisin vain yksi laji: piuru eli natapiuru ("Scolochloa festucacea"). Sukuun on kuvattu muutamia muitakin lajeja, mutta ne on sittemmin todettu samoiksi jonkin toisen lajin kanssa.


title: Piurut

text: Piurut ovat monivuotisia, korkeakasvuisia ja kaljuja heiniä, joilla on suikertava juurakko. Niiden varret ovat pystyjä, pyöreitä sekä sileitä ja lehdet noin 1 cm leveitä sekä puhtaanvihreitä. Kukintona oleva röyhy on suuri ja harsu. Tähkylät ovat vihneettömiä ja niissä on kolmesta viiteen kukkaa. Kaleet ovat eripituiset sekä kalvomaiset. Ulkohelpeiden tyvillä on karvoja.


title: Piurut

text: Suvun lajia, piurua eli natapiurua ("Scolochloa festucacea") tavataan paikoitellen eteläisessä Suomessa.


title: Hidetsugu Yagi

text: Hidetsugu Yagi (, 28. tammikuuta 1886 – 19. tammikuuta 1976) oli japanilainen sähköinsinööri. Hänet tunnetaan parhaiten  Yagi-Uda antennista, jonka hän kehitti yhdessä Shintarō Udan kanssa Tōhokun yliopistossa.


title: Gita Kadambi

text: Gita Kadambi (s. 1972 Järvenpää) on Suomen kansallisoopperan ja -baletin pääjohtaja. Hän aloitti tehtävässä vuonna 2018 Päivi Kärkkäisen jäätyä eläkkeelle.


title: Gita Kadambi

text: Kadambi on työskennellyt Helsingin kaupunginorkesterin intendenttinä vuodesta 2013 ja sitä ennen HR-partnerina ja henkilöstöpäällikkönä Yleisradiossa, Radion sinfoniaorkesterin apulaisintendenttinä sekä tuotantotehtävissä Kansallisoopperassa ja Savonlinnan Oopperajuhlilla.


title: Gita Kadambi

text: Hän on suorittanut johtamisen Executive MBA -tutkinnon Aalto-yliopistossa, musiikin maisterin tutkinnon Sibelius-Akatemiassa sekä Master of Music Performance -tutkinnon London College of Musicissa.


title: Gita Kadambi

text: Kadambin isä on kotoisin Intiasta ja äiti on suomalainen.


title: NWA

text: NWA tai Nwa voi viitata:


title: Shintarō Uda

text: Shintarō Uda (, 1. kesäkuuta 1896 – 18. elokuuta 1976) oli japanilainen keksijä. Uda toimi apulaisprofessorina Tōhokun yliopistossa, jossa hän kehitti yhdessä Hidetsugu Yagin kanssa Yagi-Uda antennin.


title: Tupakoimattomana leikkaukseen

text: Tupakoimattomana leikkaukseen -toimintamallin tavoite on vähentää tupakoinnista johtuvia komplikaatioita leikkauksissa ja niiden jälkeen. Toimintamallissa leikkauksiin tuleville henkilöille tarjotaan aktiivisesti tukea tupakoinnin lopettamiseen ennen ja jälkeen leikkauksen.


title: Tupakoimattomana leikkaukseen

text: Tupakointi lisää leikkauksen riskitekijöitä ja hidastaa leikkauksesta toipumista. Tupakoivilla elimistön puolustuskyky tulehduksia vastaan on heikentynyt, joten haavatulehdusten riski on lisääntynyt ja haavan paraneminen on hitaampaa. Myös luun paraneminen hidastuu, esimerkiksi sääriluun murtuma paranee tupakoivilla noin kuukauden hitaammin kuin tupakoimattomilla. Tupakointi edistää myös osteoporoosin eli luukadon kehittymistä ja lisää taipumusta välilevytyrän syntyyn.


title: Tupakoimattomana leikkaukseen

text: Leikkaukseen liittyvien hengitysongelmien riski on tupakoivilla 2-6 kertainen tupakoimattomaan verrattuna. Ylämahakirurgiassa tupakointi kuusinkertaistaa hengitysongelmien riskin ja suolistoleikkauksissa kolminkertaistaa leikkaussauman vuotamisvaaran. Tupakoinnin aiheuttamia leikkauksen jälkeisiä eli postoperatiivisia keuhkokomplikaatioista on kuvauksia jo vuodesta 1944 alkaen.


title: Tupakoimattomana leikkaukseen

text:
Tupakoimattomana leikkaukseen -toimintamallin tavoitteena on saada potilas lopettamaan tupakointi vähintään kaksi kuukautta ennen leikkausta. Tupakoinnin lopettaminen ennen leikkausta vähentää komplikaatioriskiä huomattavasti ja edistää leikkaustuloksia monella tavalla: tupakoimattomilla haavat paranevat paremmin, infektioriski vähenee, yleinen terveydentila kohenee ja toipuminen nopeutuu. Tupakoinnin tunnistaminen ja tupakkavieroitus tulisi aloittaa heti leikkausta suunniteltaessa.
Riskit komplikaatioihin vähenevät noin 19 prosenttia jokaista savutonta viikkoa kohden eli mitä aiemmin tupakoitsija lopettaa, sitä vähemmän hänelle tulee leikkaukseen tai toipumisaikaan liittyviä ongelmia. Savuttomuus voi lisäksi lyhentää sairaalassaolon kestoa.
Tupakoinnin lopettaminen 6-8 viikkoa ennen leikkausta vähentää haavatulehdusriskiä 75 prosenttia. Yli kahden kuukauden tupakoimattomuus vähentää hengitysongelmien määrän viidesosaan verrattuna tupakoiviin. Kahden kuukauden tupakoimattomuuden ansiosta kaikkien leikkaukseen liittyvien haittojen määrä vähenee kolmasosaan verrattuna tilanteeseen jossa tupakointi jatkuu leikkauksen ajan.


title: Tupakoimattomana leikkaukseen

text: Tupakoimattomana leikkaukseen -toimintamallissa tarjotaan tukea tupakoinnin lopettamiseen perusterveydehuollosta lähtien ja hyvissä ajoin ennen leikkausta. Tukea annetaan ajoissa, jotta potilas tietää riskit ja ehtii lopettaa tupakoinnin ennen leikkausta. Toimintamallin keinoja tupakoinnin lopettamiseksi ovat esimerkiksi tehostettu ohjaus ennen leikkausta, aktiivinen lääkärin ja hoitohenkilökunnan tuki sekä jatkuva tupakkavieroitus kaikissa hoidon vaiheissa. Leikkaukseen tulevia potilaita kannustetaan entistä ponnekkaammin luopumaan tupakasta ajoissa ennen toimenpidettä. Tupakoinnista kysytään perusterveydenhuollossa, lähettävän lääkärin vastaanotolla ja leikkausta edeltävällä lääkärikäynnillä. Tilanne tarkistetaan lisäksi vielä leikkauspäivän aamuna. Jos potilas ei ole lopettanut tupakointia ennen leikkausta, se voi olla peruste perua tai siirtää leikkaus.


title: Tupakoimattomana leikkaukseen

text: Monet asiantuntijat uskovat, että Suomessa kiristetään tulevaisuudessa entisestään tupakoivien ihmisten leikkaukseen pääsykriteerejä. Esimerkiksi Ruotsissa Uumajan yliopistosairaalassa on jo laitettu leikkaukseen pääsylle tiukat ehdot: ei-kiireellisiä ortopedisia leikkauksia ei tehdä, mikäli potilas tupakoi.


title: Tupakoimattomana leikkaukseen

text: Tupakoimattomana leikkaukseen -toimintamallia on kehittänyt STESO ry (Suomen terveyttä edistävät sairaalat ja organisaatiot). Yhdistyksen tavoitteena on, että potilaan terveyteen edullisesti vaikuttavat tekijät, kuten savuttomuus, sopiva ravinto ja lepo, tulisivat kiinteäksi osaksi hoitoa ja terveydenhuollon jokapäiväistä toimintaa.


title: Tupakoimattomana leikkaukseen

text: Yhdistyksen alaisuudessa toimii Suomen savuton terveydenhuolto -verkosto, jonka tavoitteena on edistää sairaaloiden ja muiden organisaatioiden terveellisyyttä ja viihtyisyyttä tukemalla systemaattisesti työntekijöiden, potilaiden, asiakkaiden ja vierailijoiden tupakoinnin vähentämisestä ja lopettamisesta. Euroopan savuton terveydenhuolto -verkoston laatimat suositukset ja vuosittain toteutettavat itsearvioinnit ohjaavat ja tukevat Suomen sairaaloita ja organisaatioita savuttomuuden edistämisessä.Savuton sairaala -toiminnan tavoitteena on tarjota potilaille, henkilökunnalle ja vierailijoille savuton, terveellisempi ja viihtyisämpi hoito-, työ- ja vierailuympäristö sekä auttaa tupakoivia potilaita ja henkilökuntaa lopettamaan tupakanpoltto.


title: Tupakoimattomana leikkaukseen

text: Savuton sairaala -toiminnan toteutumista seurataan toteutuneiden toimenpiteiden kautta. Kultataso edellyttää sairaalan tai organisaation ulko- ja sisätilojen savuttomuutta ja käytössä olevaa tupakasta vieroittamisohjelmaa sekä säännöllisesti päivitettävää savuttomuusohjelmaa ja toiminnan johdonmukaista auditointia. Suomessa Etelä-Pohjanmaan sairaanhoitopiirin kuntayhtymä, Seinäjoen kaupunki, Keski-Suomen sairaanhoitopiirin kuntayhtymä, Raahen seudun hyvinvointikuntayhtymä ja Forssan seudun hyvinvointikuntayhtymä ovat yltäneet arvioinneissa kultatasolle.


title: Tupakoimattomana leikkaukseen

text: Savuttomuutta Suomessa edistetään myös muilla valtakunnallisilla hankkeilla. Savuton Suomi 2030 -hankkeen tavoite on tupakaton Suomi. Hanketta hallinnoi Suomen ASH (Action on Smoking and Health). Mukana hankkeessa on 18 järjestöä, yhdistystä ja toimijaa.


title: Tupakoimattomana leikkaukseen

text: Savuton Suomi 2030 -hanke pyrkii savuttomuuteen vahvistamalla väestön myönteistä asennoitumista tupakoimattomuuteen, ehkäisemällä nuorten tupakoinnin aloittamista, tukemalla tupakkatuotteiden käytön lopettamista sekä vahvistamalla tupakkalain täytäntöönpanoa.


title: Tupakoimattomana leikkaukseen

text: Anestesiologien toimesta Suomessa perustettiin 2000-luvulla useita preoperatiivisia klinikoita, joissa pyritään määrittelemään potilaiden kunto ja lääkitys ennen leikkausta. Professori Hannu Puolijoen ja koordinaattori Reetta-Maija Luhdan ansiosta Tupakoimattomana leikkaukseen -toimintamalli otettiin ensimmäisenä käyttöön Etelä-Pohjanmaan sairaanhoitopiirissä vuoden 2013 alussa. Sieltä se on levinnyt laajasti myös muualle Suomeen.


title: Tupakoimattomana leikkaukseen

text:
STESO:n jäseniksi sitoutuneet sairaanhoitopiirit:
Tupakoimattomana leikkaukseen- ja Savuton Sairaala -malleja hyödyntäneet sairaalat ovat saaneet hyviä tuloksia. Esimerkiksi Seinäjoen keskussairaalassa leikatuille tehdyn kyselytutkimuksen mukaan 25 % vastaajista pystyi lopettamaan tupakoinnin ennen leikkausta ja vajaa viidennes leikkauksen jälkeen.


title: Tupakoimattomana leikkaukseen

text: Tampereen yliopistollisessa sairaalassa Taysissa toimiva Savuton leikkaus –työryhmä kehittää Tupakoimattomana leikkaukseen –toimintamallia, joka otettiin käyttöön vuonna 2015 myös Sastamalan ja Valkeakosken terveyskeskusalueilla. Molemmissa pilottiterveyskeskuksissa on räätälöity oma toimintamalli, ja koulutetut vieroitushoitajat antavat joko yksilö- tai ryhmävieroitusta leikkaukseen valmistautuville potilaille. Pilottihankkeesta saatujen kokemusten avulla toimintamalli on määrä vakiinnuttaa perusterveydenhuoltoon. Pirkanmaan sairaanhoitopiiri on Savuton sairaala -verkoston ja Euroopan savuttoman terveydenhuoltoverkoston (European Network of Smoke-free Hospitals) jäsen.


title: Tupakoimattomana leikkaukseen

text: Tupakan käyttö aiheuttaa nopeasti syntyvän ja voimakkaan fyysisen, sosiaalisen ja ennen kaikkea henkisen riippuvuuden. Yleisimpiä tupakoinnin aiheuttamia sairauksia ovat erilaiset syövät, sydänsairaudet, verenkiertohäiriöt ja -sairaudet, näön heikkeneminen, krooniset keuhkosairaudet, kuten astma sekä krooninen keuhkoputkentulehdus ja siihen liittyvä keuhkoahtauma. Lisäksi tupakointi aiheuttaa impotenssia ja suurentaa mahahaavan riskiä. Tupakointi laskee odotettavissa olevaa elinikää jopa kymmenellä vuodella.


title: Tupakoimattomana leikkaukseen

text: Tupakointi myös vähentää tupakoijan tulotasoa ja elinaikaisia ansioita. Tupakoinnin arvioidaan aiheuttaneen vuonna 2012 Suomessa runsaat 700 uutta työkyvyttömyyseläkejaksoa, yli 800 sairauslomapäivää ja noin 4300-4500 kuolemaa. Tupakoinnin arvioidaan olleen syynä noin 17 prosentissa kaikista 35-64 vuotiaiden kuolemista.


title: Tupakoimattomana leikkaukseen

text: Tupakoinnista vuosittain johtuvat kokonaiskustannukset Suomessa olivat 1,5 miljardia euroa vuonna 2012. Tupakoinnin välittömät kustannukset eli esimerkiksi terveydenhuollon menot ja tupakoinnin aiheuttamat tulipalot aiheuttivat vuonna 2012 noin 290 miljoonan euron kulut. Tupakoinnin aiheuttamat tulonsiirrot, kuten sairauspäivärahat, ovat yhteenlaskettuna noin 327 miljoonaa euroa. Tästä lähes 300 miljoonaa oli suoria terveyskustannuksia, joihin lasketaan sairaaloiden, terveyskeskusten ja työterveyshuollon hoitokustannukset ja lääkeostot. Välilliset kustannukset, kuten potentiaaliset tuotannonmenetykset tupakoinnin vuoksi, olivat 840-930 miljoonaa euroa. Tähän sisältyvät esimerkiksi sairauspoissaolojen ja tupakkataukojen aiheuttamat menetykset työajassa sekä tupakointiin liittyvät ennenaikaiset työkyvyttömyyseläkkeet. Tupakoinnista aiheutuvat sairaanhoitokulut ovat suuremmat kuin esimerkiksi alkoholiin liittyvät. Tupakoinnista johtuvat sairaanhoitokulut olivat vuonna 2012 noin 210 miljoonaa euroa. Samana vuonna alkoholiin liittyvät sairaanhoitokulut olivat enintään 142 miljoonaa euroa.


title: Tupakoimattomana leikkaukseen

text:
Potilaan tupakoimattomuus ennen leikkausta tuo etuja itse potilaalle, mutta myös säästöjä sairaalalle ja kunnille tai sille maksavalle taholle. Esimerkiksi pelkästi syvästi infektoituneen leikkaushaavan kustannukset ovat keskimäärin lähes 20 000 euroa ja potilaan sairausloman kustannukset 48 000 euroa. Kustannukset voivat nousta jopa 100 000 euroon.
Joka vuosi Suomessa leikataan kiireettömästi yli 40 000 henkilöä, jotka tupakoivat. Tupakoinnin lopettaminen ennen leikkausta vähentää leikkauskomplikaatioita, josta seuraa hoitojaksojen lyhentyminen ja uusintahoitojakson vähentyminen. Tämä vähentää kustannuksia ja parantaa sairaaloiden tuottavuutta. Leikkauskomplikaation välittömät kokonaiskustannukset sairaalassa ovat keskimäärin 4600 € / hoitojakso . Tupakointi aiheuttaa työnantajalle arviolta noin 2000 euron kustannukset/tupakoiva työntekijä/vuosi.


title: Tupakoimattomana leikkaukseen

text: HUS:n alueella voitaisiin säästää yli 2 miljoonaa euroa leikkausten jälkeisiä komplikaatioita vähentämällä. Luku sisältää vain ylimääräisten hoitopäivien hinnan, eikä esimerkiksi uusien poliklinikkakäyntien tai työkyvyttömyyden aiheuttamia kustannuksia.


title: Tupakoimattomana leikkaukseen

text: Jo 3-10 minuutin mittainen keskustelu tupakoinnista lääkärin ja potilaan välillä nostaa lopettamisen todennäköisyyden 1,6-kertaiseksi ja yli 10 minuutin keskustelu 2,3-kertaiseksi. Lopettamiseen liitetty tuki lisää onnistumisen todennäköisyyttä edelleen. (14) Lääkärin tekemä interventio auttaa tupakoinnin lopettamisessa, mutta vain alle 40 % tupakoivista suomalaisista on saanut lopetuskehotuksen lääkäriltä vuoden aikana.


title: Tupakoimattomana leikkaukseen

text: Nikotiiniriippuvuuden hoidossa tehokkainta on lääkehoidon ja tuen yhdistäminen. Hoitoa tehostaa, jos lääkehoitoon voidaan liittää esimerkiksi hoitajan tai apteekin antama tuki.


title: Tupakoimattomana leikkaukseen

text: Terveystaloustieteellisten tutkimusten perusteella tupakoinnin lopettaminen lääkehoidon avulla on yhteiskunnan näkökulmasta erittäin kustannusvaikuttavaa. Lääkehoitoja tehostamalla voitaisiin saavuttaa huomattava määrä laatupainotettuja lisäelinvuosia ja välttyä ennenaikaisilta sairauksilta ja kuolemilta.


title: Tupakoimattomana leikkaukseen

text: Pitkän aikavälin ennusteissa tehokkaan lääkehoidon avulla vältytään jopa 3000 tupakkasairaudelta ja 1300 ennenaikaiselta kuolemalta sekä saavutetaan jopa yli 50 miljoonan euron säästöt. Suomen terveyttä edistävät sairaalat ja organisaatiot


title: Tupakoimattomana leikkaukseen

text: Eroontupakasta.fi


title: Tupakoimattomana leikkaukseen

text: Terveyden ja hyvinvoinnin laitos


title: Tupakoimattomana leikkaukseen

text: Syöpäjärjestöt / tupakka ja syöpä


title: Tupakoimattomana leikkaukseen

text: Heikki Ekroos Potilaan lääkärilehti


title: Tupakoimattomana leikkaukseen

text: Tupakoinnin lopettaminen ennen leikkausta - potilasohje


title: Tupakoimattomana leikkaukseen

text: Koivusipilä, Anu; Tarnanen, Kirsi; Jalonen, Jouko; Mattila, Ville Leikkaukseen valmistautuminen - lisätietoa potilaalle


title: Tupakoimattomana leikkaukseen

text: Neuvonen, Pertti Tupakointi ennen leikkausta on suuri komplikaatioriski – Pirkanmaalla potilaita kannustetaan savuttomuuteen


title: Tupakoimattomana leikkaukseen

text: Heino, Anne Tays alkaa vierottaa leikkauspotilaita tupakasta – tupakointi voi perua toimenpiteen


title: Kevätaspekti

text: Kevätaspekti on erityisesti lehtimetsävyöhykkeen metsissä näkyvä ilmiö, jossa tietyt kasvilajit hyödyntävät keväällä maanpinnalle tulevaa runsasta auringon valon määrää kasvamalla ja kukkimalla nopeasti lumien sulettua ja säiden lämmettyä. Kevätaspektin lajit kukkivat ennen lehtipuiden lehtien puhkeamista tai yhtäaikaisesti sen kanssa, ennen kuin puiden lehdet varjostavat liialti maanpintaa. Mitä pidemmälle kevät etenee, sitä enemmän puiden lehdet tyypillisesti varjostavat maan pintaa, ja useat kevätaspektin lajit lakastuvat joko kokonaan tai osittain.


title: Kevätaspekti

text: Kevätaspektin aikaan metsänpohja voikin lähestulkoon täyttyä kukkivista kasveista. Tyypillisiä kevätaspektilajeja ovat esimerkiksi useat vuokot ("Anemone"), käenrieskat ("Gagea") ja kiurunkannukset ("Corydalis") sekä monet sipulikasvit. Suomessa kevätaspekti näkyy eniten Ahvenanmaalla sekä jonkin verran myös muualla Etelä-Suomessa.


title: Man of Tai Chi

text: Man of Tai Chi on kiinalais-yhdysvaltalainen taisteluelokuva vuodelta 2013, jonka on ohjannut Keanu Reeves. Reeves näyttelee elokuvassa myös pääosassa. Muita elokuvan näyttelijöitä ovat Tiger Chen, Karen Mok, Simon Yam ja Iko Uwais.


title: Mitsubishi Cordia

text: Mitsubishi Cordia on Mitsubishin vuosina 1982–1990 valmistama alemman keskiluokan henkilöautomalli, joka korvasi coupé-korisen Lancer Celesten. Cordian sedan-korinen sisarmalli oli Mitsubishi Tredia, jonka ohella se oli ensimmäisiä Mitsubishin ilman Chryslerin yhteistyötä Yhdysvaltoihin viemiä malleja. Cordian seuraajaksi tuli Mitsubishi Eclipse.


title: 127 mm/40 type 89

text: 127 mm/40 type 89 oli keisarillisen Japanin laivaston keskiraskas laivatykki, joka oli palveluskäytössä toisessa maailmansodassa.


title: 127 mm/40 type 89

text: Keisarillisen Japanin laivasto otti 127 mm tykin tyyppiä 89 käyttöön 6. helmikuuta 1932 ja siitä tuli merkittävin ilmatorjunta-ase uusilla lentotukialuksilla, taistelulaivoilla, risteilijöillä. Tykki asennettiin pääasiassa kaksiputkisena asennuksena. Laivaston aluksia 1930- ja 1940-luvuilla modernisoitaessa niiden vanhat ilmatorjunta-aseistus kuten 80 mm/40 type 3 ja 120 mm/45 type 10 tykit korvattiin tyypin 89 aseilla.


title: 127 mm/40 type 89

text: Tykit oli asennettu seuraavien luokkien aluksille:


title: Street Kings

text: Street Kings on yhdysvaltalainen rikoselokuva vuodelta 2008, jonka on ohjannut David Ayer. Elokuvan pääosissa esiintyvät Keanu Reeves, Forest Whitaker, Hugh Laurie, Chris Evans, Common ja The Game.


title: National Portrait Gallery

text: National Portrait Gallery voi tarkoittaa ainakin seuraavia muotokuviin keskittyneitä taidemuseoita:


title: Hirvijärven tekojärvi

text: Hirvijärven tekojärvi on Etelä-Pohjanmaalla Seinäjoella ja Lapualla sijaitseva tekojärvi.


title: Hirvijärven tekojärvi

text: Tekojärven pinta-ala on 1 500 hehtaaria eli 15 km². Se on 7,9 kilometriä pitkä ja 4,1 kilometriä leveä. Tekojärvi sijaitsee kuusi kilometriä Seinäjoen taajama-alueesta itään. Se on muodostettu rakentamalla länsireunaa seuraava 5,4 kilometriä pitkä yhtenäinen patovalli, länsipäähän vielä toinen 600 metrinen patovalli ja järven luoteispäähän 550 metrinen valli. Koska sen kaakkoispuolella on vielä Varpulan tekojärvi, jonka vedenpinnankorkeus on noin kolme metriä ylempänä, on sinnekin rakennettu 850-metrinen patovalli. Hirvijärven tekojärvi on muodostettu tulvasuojelun vuoksi. Tulva-aikana Nurmonjoen liikavesi johdetaan etelästä Viitalankylästä tulevalla kanavalla. Matalanveden aikana Nurmonjoen vesitilannetta kohennetaan päästämällä vettä takaisin jokeen. Myös kanavalla on maralat vallit ympärillään.


title: Hirvijärven tekojärvi

text: Järven rantaviivan pituus on 42 kilometriä, josta patovallia on 7,4 kilometriä. Vallin päällä ja vieressä kulkee tiet. Niiden jatkeena ovat paikallistiet, joita pitkin pääsee rannoille rakennetuille vapaa-ajan asunnoille. Kiinteää asutusta soisella alueella on harvana. Kaakon suunnalla sijaitsee turvetuotantoalueita, joiden kuivatusvesiä johdetaan johto-ojilla tekojärveen. Seututie 697 ohittaa järven eteläpuolelta ylittäen kanavan lähellä sen suuta.


title: Hirvijärven tekojärvi

text: Tekojärvi on lunteensa vuoksi myös säännöstelty. Vaikka vedenpinnan keskiarvo on 88,6 metriä mpy, on vedenpinnan ylä- ja alakorkeudelle astettu raja-arvot 84,14 m ja 88,84 m mpy.


title: Hirvijärven tekojärvi

text: Järvi sijaitsee Lapuanjoen vesistössä (vesistöaluetunnus 44) Nurmonjoen valuma-alueella (44.09), johon Hirvijärven lähialue (44.092) kuuluu.


title: Hirvijärven tekojärvi

text: Järvi saa pääosan vedestänsä Nurmonjoesta, mutta siihen laskee myös lähialueen ojat ja kaksi muuta järveä. Varpulan tekojärven (454 ha) vedentuloa säännöstellään erikseen ja Tiisijärvi (170 ha) laskee sekä pohjoiseen Tiisipuroa myöten Lapuanjokeen että kaivettua ojaa myöten tekojärveen. Hirvijärven tekojärven paikalla olleella aikaisemmalla Hirvijärvellä oli oma laskujoki Hirviluoma, jonka uoma ulottuu nykyäänkin patovallille saakka. Nykyinen kanava toimii säännösteltävän tekojärven sekä tulo- että lasku-uomana. Nurmoonjoki yhtyy Lapuan taajamassa Lapuanjokeen, joka laskee Uusikaarlepyyssä Merenkurkkuun.


title: Etenevä verkkokalvon surkastuma

text: Etenevä verkkokalvon surkastuma ("progressiivinen retina atrofia", "PRA") on ryhmä geneettisiä sairauksia, joita esiintyy useilla koiraroduilla ja sekä kissoilla. Ihmisillä vastaava sairaus on verkkokalvorappeuma. Etenevä verkkokalvon surkastuma tuhoaa silmän valoa aistivia soluja ja aiheuttaa asteittaisen näön heikkenemisen, joka johtaa sokeutumiseen. Yleisin periytymismekanismi on autosomaalinen resessiivinen, mutta myös dominoivasti periytyvää sekä X-kromosomissa periytyvää sairauden muotoa tunnetaan. Sairauteen ei ole hoitokeinoa.


title: Mitsubishi Tredia

text: Mitsubishi Tredia on Mitsubishin vuosina 1982–1990 valmistama alemman keskiluokan sedan. Tredian coupé-korinen sisarmalli oli Mitsubishi Cordia, jonka ohella se oli ensimmäisiä Mitsubishin ilman Chryslerin yhteistyötä Yhdysvaltoihin viemiä malleja.


title: Nenad Bjelica

text: Nenad Bjelica (s. 20. elokuuta 1971) on kroatialainen jalkapallovalmentaja ja entinen keskikenttäpelaaja. Toukokuusta 2018 lähtien hän on toiminut Dinamo Zagrebin päävalmentajana.


title: Nenad Bjelica

text: Bjelica aloitti pelaajauransa NK Osijekissa, josta siirtyi Espanjaan Albacete Balompiéen. Bjelicalla oli vaikeuksia murtautua pelaavaan kokoonpanoon kahdella ensimmäisellä kaudellaan. Benito Floron tultua seuran peräsimeen, Bjelican peliaika lisääntyi ja kahdella seuraavalla La Liga -kaudella vastuuta tuli avauskokoonpanossa. Kauden 1995–1996 päätteeksi Albacete putosi liigasta ja Bjelica siirtyi Real Betisiin. Vastuu jäi kuitenkin vähäiseksi sekä Betisissä että myöhemmin UD Las Palmasissa ja Bjelica palasi kaudeksi 1999–2000 Osijekiin. Hän edusti urallaan vielä 1. FC Kaiserslauternia, FC Admira Wacker Mödlingiä ja FC Kärnteniä, kunnes lopetti uransa vuonna 2008.


title: Nenad Bjelica

text: Maajoukkuetasolla Bjelica edusti Kroatiaa yhdeksässä ottelussa. Hän oli mukana EM-kisoissa 2004 ja pelasi turnauksessa kaksi ottelua.


title: Nenad Bjelica

text: Syyskuussa 2007 Bjelica aloitti valmennusuransa FC Kärntenin pelaajavalmentajana. Hän lopetti pelaajauransa kesällä 2008 ja jatkoi Kärntenin peräsimessä. Hän valmensi Itävallassa myös Lustenauta ja WAC:ia.


title: Nenad Bjelica

text: Kesällä 2013 Bjelicasta tuli FK Austria Wienin päävalmentaja. Bjelican johdolla Austria Wien selvitti tiensä Mestarien liigan lohkovaiheeseen. Heikompi menestys Itävallan Bundesliigasa johti Bjelican potkuihin helmikuussa 2014.


title: Nenad Bjelica

text: Kesällä 2014 Bjelica jatkoi valmennusuraansa Spezia Calcion peräsimessä. Debyyttikaudellaan Bjelica luotsasi Spezian Serie B:ssä viidenneksi, mutta putosi jo nousukarsinnoissa heti ensimmäisellä kierroksella. Bjelica sai potkut marraskuussa 2015, kun Spezia oli vajonnut Serie B:ssä sijalle 15.


title: Nenad Bjelica

text: Elokuun lopussa 2016 Bjelicasta tuli puolalaisen KKS Lech Poznańin päävalmentaja. Bjelica luotsasi Lechin debyyttikaudellaan Puolan cupin loppuotteluun, jossa se kärsi kolmannen perättäisen tappion. Toukokuussa 2018 Lech vapautti Bjelican tehtävästään joukkueen ollessa liigassa kolmantena. Muutama päivä potkujensa jälkeen Bjelicasta tuli Dinamo Zagrebin päävalmentaja. Dinamo oli voittanut Kroatian mestaruuden muutama päivä ennen Bjelican tuloa päävalmentajaksi. Tuore päävalmentaja luotsasi Dinamon Kroatian cupin mestariksi, kun joukkue voitti loppuottelussa HNK Hajduk Splitin.


title: Deltametriini

text: Deltametriini on pyretroidi esteri, jota käytetään hyönteismyrkkynä. Deltametriinin kemiallinen kaava on CHBrNO, moolimassa on 505,2 g/mol ja CAS-numero 52918-63-5. Deltametriini on hajutonta, väritöntä, kiteistä jauhetta, jonka sulamispiste on 98-101 °C ja suhteellinen tiheys 0,5 g/cm (vesi = 1,0 g/cm) eikä se liukene veteen. Deltametriini hajoaa yli 300 °C:n lämpötilassa ja muodostaa myrkyllisiä huuruja, jotka sisältävät mm. syaanivetyä eli sinihappoa ja bromivetyä.


title: Deltametriini

text: Deltametriinituotteet ovat yleisesti käytettyjä hyönteismyrkkyjä maailmalla. Deltametriini on hyvin myrkyllistä vesieliöille ja käytettäessä vesistöjen läheisyydessä on oltava erityisen varovainen.


title: Venetjoen tekojärvi

text: Venetjoen tekojärvi on Keski-Pohjanmaalla Kokkolassa ja Halsualla sijaitseva tekojärvi.


title: Venetjoen tekojärvi

text: Tekojärvi sijaitsee laajalla avosoiden alueella Kokkolan ja Halsuan välisellä kunnanrajalla. Sen pinta-ala on 1 500 hehtaaria eli 15 km². Se on 7,9 kilometriä pitkä ja 4,2 kilometriä leveä. Tekojärvi on muodostettu rakentamalla järven lounaisrajalle vajaa kolme kilometriä pitkä patovalli, joka sulkee vedeltä suoran pääsyn Venetjoelle tai alavalle maalle luusuan ympäristössä.


title: Venetjoen tekojärvi

text: Järven rantaviivan pituus on 64 kilometriä. Rannat ovat enimmäkseen avosuota, soistunutta metsää tai metsää. Järvenrannan lähellä ei ole maatiloja, vaikka padon alla onkin peltoja. Rannoille on rakennettu vain kahdeksan vapaa-ajan asuntoa, yksi metsästysmaja ja kaksi laavua. Lisäksi on pari tekojärven hallintaan liittyviä rakennuksia. Lounaassa on laaja turvetuotantoalue.


title: Venetjoen tekojärvi

text: Järven vedenpinnan korkeus on keskimäärin 133,6 metriä mpy ja järvi on myös säännöstely. Vedenpinnan ala- ja yläkorkeuksille on määrätty raja-arvoiksi 130,47 metriä ja 133,97 metriä mpy.


title: Venetjoen tekojärvi

text: Järvi sijaitsee Perhonjoen vesistössä (vesistöaluetunnus 49) Venetjoen valuma-alueella (49.07), mihin Venetjoen tekojärven alue (49.072) kuuluu.


title: Venetjoen tekojärvi

text: Korpiojan valuma-alueen (49.074) laskuoja on Korpioja, joka saa alkuunsa Luollonnevalla siihen johdetuista kuivatusojista. Pahkajoen valuma-alueen (49.073) laskujoki on Pahkajoki, jonka nimitys yläjuoksulla on Pahkapuro. Se saa alkuunsa Pahkalammesta, joka sijaitsee 16 kilometrin päässä Venetjoen tekojärvestä. Sen laskujoki on Venetjoki, joka laskee Venetjoen alaosan alueella (49.071) Halsuanjärveen. Halsuanjärvestä alkaa Halsuanjoki, joka yhtyy Perhonjokeen Siponkoskella ja se jatkaa eteenpäin laskien Kokkolassa Perämereen.


title: Venetjoen tekojärvi

text: Tekojärven alueella on suoalueella olevia suojärviä, mutta niistä vain Särkisenjärvi on yli hehtaarin kokoinen. Niistä ei ole laskuojayhteyttä tekojärveen. Kotkanneva on luonnonsuojelualuetta.


title: Prince Williamin piirikunta

text: Prince Williamin piirikunta () on piirikunta Virginian osavaltion koillisosassa Yhdysvalloissa. Se kuuluu Yhdysvaltojen pääkaupungin Washington D.C.:n metropolialueeseen ja Virginian osavaltion toiseksi väkirikkain ja neljänneksi nopeimmin kasvava piirikunta. Vuoden 1990 väestönlaskennassa asukasluku oli runsaat 200 000 ja vuonna 2010 miltei kaksinkertainen, 402 000.


title: Prince Williamin piirikunta

text: Prince Williamin piirikunta rajoittuu kaakossa Potomac-jokeen, koillisessa Fairfaxin ja Loudounin piirikuntiin ja lounaassa Fauquierin ja Staffordin piirikuntiin. Prince Williamin hallintokaupunkina toimii piirikunnan keskellä sijaitseva itsenäinen kaupunki ("independent city") Manassas (37 821 asukasta v. 2010). Muita suuria asutuskeskuksia ovat väestölaskennalliset paikat (CDP:t) Dale City (65 969), Marumsco (35 036), Lake Ridge (41 058) ja Linton Hall (35 725).


title: Prince Williamin piirikunta

text: Prince Williamin asukkaista suuri osa käy töissä Washington D.C.:ssä. Heitä palvelevat muun muassa VRE-rautatieyhtiön (Virginia Railway Express) kaksi rautatielinjaa, joiden pääteasema on Washingtonin Union Station.


title: Prince Williamin piirikunta

text: Piirikunta on saanut nimensä Prince Williamina tunnetun Cumberlandin herttuan Wilhelm Cumberlandin (1721–1765) mukaan, joka oli Britannian kuningas Yrjö II:n poika.


title: Prince Williamin piirikunta

text: Manassasissa sijaitsee paikalla käytyä Yhdysvaltojen sisällissodan ensimmäistä ja toista Bull Runin taistelua esittelevä museo.


title: Toei Company

text: Toei Company () on japanilainen elokuvayhtiö, joka tuottaa ja levittää sekä näyteltyjä elokuvia että animea. Yhtiön päämaja sijaitsee Chūōssa, Tokiossa.


title: Toei Company

text: Yhtiö on jäljitettävissä vuoteen 1938 asti, kun sarja pienempiä yhtiöitä sulautettiin nimellä "Tōkyō-Yokohama Eiga" (usein lyhennetty "Tō-Yoko Eiga", 東横映画 - "Tokyo-Yokohama Films"). 1. lokakuuta 1950 perustettiin "Tōkyō Eiga Haikyū" (東京映画配給 - "Tokyo Film Distribution Company"). Nimi "Tōei" tulee yhtiön aikaisemasta nimestä Tōkyō Eiga Haikyū. Se otettiin virallisesti käyttöön huhtikuussa 1951. Yhtiö jatkoi kasvamistaan, ja osti vuonna 1948 perustetun "Nihon Dōga Eigan" (日本 映 画 画 - "Japanese Animated Films") vuonna 1956, jonka nimeksi vaihdettiin Toei Animation.


title: Medusa (albumi)

text: Medusa on brittiläisen Paradise Lostin viidestoista studioalbumi, joka julkaistiin 1. syyskuuta 2017. Albumi on ensimmäinen, jolla rumpuja soittaa suomalainen Waltteri Väyrynen.


title: Medusa (albumi)

text: Levyn luvataan olevan bändin alkuvuosien tavoin raskasta materiaalia, yhdistäen murskaavaa doomia Nick Holmesin örähtelyyn sekä raakaan orgaaniseen soundiin ja yhtyeelle tunnusomaiseen synkistelyyn. Albumin lupaillaankin olevan yhtyeen synkin 25 vuoteen. Nick Holmes sanoo: jos on kuullut jokaisen "Paradise Lostin" albumin tämä "Medusa" on varmasti lähinnä "Paradise Lostin" kolmatta, vuoden 1992 "Shades of God" -albumia.


title: Medusa (albumi)

text: Albumin kansitaiteen on suunnitellut Branca Studios, se näyttää kreikkalaisessa tarustossa olevalta hirviömäiseltä naispuoliselta olennolta gorgo, jolla oli terävät hampaat ja hiuksinaan käärmeitä. Gorgo pystyi myös muuttamaan katseellaan ihmisen kiveksi, jos häntä katsoi silmiin.


title: Little Dragon

text: Little Dragon on ruotsalainen elektronista musiikkia tuottava yhtye, joka perustettiin Göteborgissa vuonna 1996. Yhtye koostuu Yukimi Naganosta (laulu, lyömäsoittimet), Erik Bodinista (rummut), Fredrik Källgren Wallinista (bassokitara) sekä Håkan Wirenstrandista (koskettimet).


title: Little Dragon

text: Little Dragonin ensimmäinen julkaisu oli kaksipuolinen 7″ single ”Twice” / ”Test”, joka julkaistiin Off the Wall -levy-yhtiöllä vuonna 2006. Seuraavana vuonna yhtye allekirjoitti levytyssopimuksen isomman levy-yhtiön, brittiläisen Peacefrog Recordsin kanssa ja julkaisi eponyymin esikoisalbuminsa elokuussa 2007. Albumin ensimmäinen kappale ”Twice” esiintyi "Greyn anatomian" viidennellä tuotantokaudella. Yhtyeen toinen albumi "Machine Dreams" julkaistiin elokuussa 2009. Kolmas albumi "Ritual Union" julkaistiin heinäkuussa 2011 ja sijoittui "Rolling Stone" -lehden "50 Best Albums of 2011" -listan sijalle 41. "Clash"-lehti sijoitti saman albumin sijalle 31. heidän "The Top 40 Albums of 2011" -listalleen.


title: Little Dragon

text: Yhtyeen neljäs studioalbumi "Nabuma Rubberband" julkaistiin vuoden 2014 toukokuussa Because Music -levy-yhtiöllä. Vuonna 2015 kyseinen albumi oli ehdokkaana Grammy-palkinnolle kategoriassa "Best Dance/Electronic Album". Little Dragonin viides studioalbumi "Season High" julkaistiin 14. huhtikuuta 2017.


title: Lexovisaurus

text: Lexovisaurus (nimen merkitys: "Lexovin lisko") oli stegosaureihin kuulunut kasvinsyöjädinosaurus. Se eli keski- ja myöhäisjurakaudella 170–150 miljoonaa vuotta sitten. "Lexovisauruksen" jäänteitä on löydetty Englannista, sekä mahdollisesti Ranskasta ja Saksasta.


title: Lexovisaurus

text: Nimi "Lexovisaurus" tarkoittaa "Lexovin liskoa". Nimi on annettu kelttiläisen kulttuurin mukaan.


title: Lexovisaurus

text: Nykyiset "Lexovisauruksen" fossiilit kuvailtiin alun perin vuonna 1887, ja dinosaurukselle annettiin nimeksi "Omosaurus". Myöhemmin tajuttiin että nimi "Omosaurus" oli varattu, joten dinosaurukselle annettiin uudeksi nimeksi "Dacentrurus" vuonna 1915. Dinosaurus sai nykyisen nimensä, kun vuonna 1957 ranskalainen paleontologi Robert Hoffstetter antoi dinosaurukselle uudeksi nimeksi "Lexovisaurus".


title: Lexovisaurus

text: "Lexovisauruksen" koosta ollaan epävarmoja, mutta sillä oli pituutta mahdollisesti noin 5–6 metriä.


title: Lexovisaurus

text: "Lexovisauruksella" oli piikkejä lonkan ja olkapäiden kohdalla. Näitä piikkejä on voitu käyttää lämmönsäätelyssä sekä suojana saalistajia vastaan. Selkä ja häntä olivat pitkät. Takajalat olivat vahvemmat kuin etujalat.


title: Lexovisaurus

text: Holotyyppi koostuu osittaisista jäänteistä, joihin kuuluu selkänikamia ja yksi piikki. Piikin sijaintikohdasta ollaan epävarmoja. Koska fossiileita on vähän, piikkien ja levyjen täsmällinen muoto ja järjestys selässä ja hännässä on tuntematon. Rekonstruktiot perustuvatkin muiden stegosaurien piikkien ja levyjen järjestyksiin. Tosin uusien yksilöiden jäänteet Englannista ja Ranskasta saattavat osoittaa, että "Lexovisauruksella" oli matalia levyjä ensimmäisessä puoliskossa kehoa ja pyöristyneitä piikkejä toisessa puoliskossa. Paleontologit tosin kiistelevät siitä, kuuluvatko näiden yksilöiden jäänteet "Lexovisaurukselle".


Luettelo Pirkkalan julkisista taideteoksista ja muistomerkeistä sisältää Pirkkalan kunnassa olevat pysyvät patsaat, muistomerkit ja muistolaatat.


Luettelo Lempäälän julkisista taideteoksista ja muistomerkeistä sisältää Lempäälän kunnassa olevat pysyvät patsaat, muistomerkit ja muistolaatat.


title: Lego Star Wars II Mobile

text: Lego Star Wars II Mobile on suomalaisen Universomon tekemä ja THQ:n julkaisema mobiilipeli. Se perustuu "Lego Star Wars" -videopeliin.


title: Lego Star Wars II Mobile

text: Pelin tapahtumapaikkana on ainoastaan Kuolemantähti.


title: Lego Star Wars II Mobile

text: "Lego Star Wars II Mobile" on ”puzzle”-tyylinen ja pelaajan on välillä työnnettävä Lego-palikoita päästäkseen tasossa eteenpäin.


title: Lego Star Wars II Mobile

text: Pelissä on kolme hahmoa, joilla on eri taidot.


title: Lego Star Wars II Mobile

text: Pelin alussa Luke Skywalkerilla on ase, mutta prinsessa Leian vapauduttua ase siirtyy hänelle. Luke voi työntää Lego-palikoita, joiden avulla pääsee tasoissa eteenpäin.


title: Lego Star Wars II Mobile

text: R2-D2 pelastetaan eräässä tasossa vankisellistä. Hän voi käyttää kontrollipaneeleja, joilla voi avata ovia tai liikuttaa hissejä. R2-D2 ei voi liikkua lattialla, johon työnnettävät Lego-palikat jäävät kiinni.


title: Lego Star Wars II Mobile

text: Prinsessa Leialla on laserase, joka siirtyi Lukelta hänelle.


title: Lego Star Wars II Mobile

text: "Lego Star Wars II Mobilen" tarina perustuu -videopelin Kuolemantähti-tasoon.


title: Lego Star Wars II Mobile

text: Kuolemantähti on vetänyt vetosäteellä "Millenium Falconin" sisäänsä. Luke Skywalker ampuu alukseen tunkeutuneet stormtrooperit ja lähtee etsimään R2-D2:a, joka katosi aluksen laskeuduttua Kuolemantähteen. Löydettyään R2-D2:n hän lähtee etsimään prinsessa Leiaa ja vapauttaa tämän vankisellistä. Prinsessa Leia, Luke Skywalker ja R2-D2 pakenevat Kuolemantähdeltä "Millenium Falconilla," jonka jälkeen Darth Vader tulee laskeutumisalustalle.


title: Lego Star Wars II Mobile

text: IGN:n Levi Buchanan antoi pelille 6.5/10 pistettä. Hänen mielestään palapelityyli oli hyvä, mutta toimintaelementit tylsiä. Hän antoi kritiikkiä siitä, ettei peli ollut Lego-tyylinen (pelissä ei rakenneta Lego-palikoilla).


title: Lego Star Wars II Mobile

text: Game Rankings antoi pelille 65% pisteitä.


title: Lego Star Wars II Mobile

text: Pocket Gamerin Rob Harn antoi pelille hyvän arvostelun, mutta kritisoi sen primitiivistä taistelusysteemiä ja mahdollisuutta tehdä tasosta voittamaton vahingossa tukkimalla sisäänkäynti.


Luettelo Nokian julkisista taideteoksista ja muistomerkeistä sisältää Nokian kaupungissa olevat pysyvät patsaat, muistomerkit ja muistolaatat. Nokiaan on liitetty Suoniemen kunta (1973) ja Tottijärvi (1976).


title: Se keinuttaa meitä ajassa

text: Se keinuttaa meitä ajassa on Saran vuonna 2012 julkaistu kuudes albumi.


title: Se keinuttaa meitä ajassa

text: Albumi nousi Suomen virallisen listan sijalle 4.


title: Nammijärvi

text: Nammijärvi ( ) on Lapissa Inarissa sijaitseva järvi.


title: Nammijärvi

text: Järvi sijaitsee Inarijärven itäpuolella noin kaksi kilometriä Norjan rajasta. Järven pinta-ala on 1 500 hehtaaria eli 15 km². Se on 6,1 kilometriä pitkä ja 4,6 kilometriä leveä.


title: Nammijärvi

text: Järvellä on runsaasti saaria. Huomattavimmat saaret ovat Lammassaari (), Jaarasaari ("Vierccâsuálui"), Lauttasaari, Kotkasaari ("Kuáskimsuálui"), "Kuiváásuálui" ja "Ááhársuálui.


title: Nammijärvi

text: Järven rantaviivan pituus on 76 kilometriä. Se sijaitsee Vätsärin erämaa-alueella, mutta Kalliovaaralla sijaitsee alue, joka on rajattu erämaa-alueen ulkopuolelle. Siellä sijaitsee muutamia rakennuksia samoin kuin erämaa-alueella 300 metriä etelään. Järven pohjoiset rannat sisältyvät suojametsäalueeseen. Suoja-alueella kohoavat Nammivaara ("Njammivääri") ja Tsaddetvaara ("Čadervääri") yli 130 metriä vedenpintaa korkeammalle.


title: Nammijärvi

text: Järvi sijaitsee Paatsjoen vesistössä (vesistöaluetunnus 71) Inarin alueella (71.1) Inarinjärven alueessa (71.11), johon Kessijoen valuma-alue (71.118) kuuluu.


title: Nammijärvi

text: Valuma-alue on latvavesinä reitillä, joka alkaa järven kaakkoispäässä ja laskee pienten järvien läpi Naamajokena, joka yhtyy Kessijokeen hieman ennen sen laskemista Inarijärveen.


title: Nammijärvi

text: Nammijärven lähialueella on 10 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Taimenjärvi (32 ha), Paloniemen Tyvijärvi, Tupasijajärvi, Turvejärvi (33 ha), Kaivojärvi ja "Njähijávrááh".


title: Spotsylvanian piirikunta

text: Spotsylvanian piirikunta () on piirikunta Virginian osavaltion koillisosassa Yhdysvalloissa. Vuoden 2010 väestönlaskennassa piirikunnan asukasluku oli 122 397. Piirikunta on osa Baltimoren–Washingtonin metropolialuetta ja sijaitsee noin puolentoista tunnin ajomatkan päässä Washington D.C:stä lounaaseen.


title: Spotsylvanian piirikunta

text: Spotsylvanian alueella käytiin Yhdysvaltojen sisällissodan Chancellorsvillen taistelu (1863), Wildernessin taistelu (1864) ja Spotsylvanian taistelu (1864). Niiden muistoa vaalii piirikunnassa sijaitseva Fredericksburgin ja Spotsylvanian kansallinen sotilaspuisto. Fredericksburgin kaupunki sijaitsee Spotsylvanian piirikunnan kyljessä niin, että ne yhdistetään usein erilaisissa tilastoissa.


title: Spotsylvanian piirikunta

text: Spotsylvanian piirikunnassa on vain niin sanottuja kunnallishallinnottomia ("unincorporated") kaupunkeja ja kyliä. Niistä väestölaskennallisia paikkoja (CDP) ovat Lake Wilderness ja Spotsylvania Courthouse. Muita kunnallishallinnottomia paikkakuntia ovat:


title: DCS

text: DCS voi tarkoittaa jotain seuraavista:


title: Caesarin forum

text:
Caesarin forum "(Foro di Caesare, Forum Iulii)" on vanhin Rooman keisarifoorumeista. Sen rakennutti Julius Caesar Forum Romanumin viereen vuosien 54–46 eaa. välisenä aikana.
Caesar päätti laajentaa ahtaaksi käynyttä Forum Romanumia uudella torialueella. Hän osti sen vierestä erittäin kalliin maa-alueen ja rakennutti uuden forumin kantamaan omaa nimeään ja ylistämään hänen saavutuksiaan. Osa tutkijoista on nykyään sitä mieltä, forum saatiin valmiiksi vasta keisari Augustuksen aikana, jolloin länsipuolen myymälätilat olisivat valmistuneet. Forum ulottui "Argiletumista" "Atrium Libertatikseen" ja oli 160 metriä pitkä ja 75 metriä leveä.


title: Caesarin forum

text: Aluksi uuden forumin rakentaminen oli Forum Romanumin laajentamista, mutta Caesarin kiinnostuttua projektista, se alkoi palvella entistä enemmän hänen poliittista propagandaansa. Uuden forumin päätyyn rakennettiin senaatin kokoustalo kuuria (Curia Julia), mikä näin symboloi Caesarin ylivaltaa senaatista. Forumilla oli myös suihkulähde.


title: Caesarin forum

text: Forumille rakennettiin myöskin "Venus Genetrixin" temppeli. Jumalattaren väitettiin olevan Juliusten suvun (gens Julii) kantaäiti. Sen suunnittelu ja rakentaminen aloitettiin Caesarin määräyksestä, mutta se valmistui vasta hänen kuolemansa jälkeen. Temppelin eteen sijoitettiin Caesarin ratsastajapatsas. Venus Genetrixin kulttipatsaan valmisti kuvanveistäjä Arcesillas ja se oli todennäköisesti sijoitettu temppelin cellaan.


title: Caesarin forum

text: Forumiin sijoitettiin arvokas kokoelma maalauksia ja patsaita. Esillä oli kultainen Kleopatra VII:n patsas, maalauksia jotka esittivät kohtauksia Euripideen näytelmästä Medeia ja kreikkalaista sankarihahmoa Aiasta esittäviä maalauksia. Maalaukset oli tehnyt ajan kuuluisimpiin taiteilijoihin kuulunut Timomachus.


title: Caesarin forum

text: Forumilla oli näytteillä myöskin Caesarin henkilökohtaiseen omaisuuteen kuulunut kameekokoelma. Kyseiset kuusi kameeta olivat aikanaan Caesarin kilpailijalle Pompeiukselle, joka oli saanut ne kuningas Mithridates VI:lta. Miten kokoelma oli päätynyt Caesarille ja forumille on epäselvää.


title: Caesarin forum

text: Tulipalo hävitti Forum Romanumia ja Caesarin forumia vuonna 80 jaa. Caesarin forumin korjaukset valmistuivat vuonna 95 ja keisari Domitianus oli kiinnostunut korjaustöistä. Hän määräsi kuurian erotettavaksi forumista. Myöhemmin myös keisari Trajanus korjautti forumia ja määräsi sitä laajennettavaksi. Tuolloin rakennettiin "Basilica Argentaria". Hänen ajaltaan ovat peräisin forumin julkisen käymälän jäännökset.


title: Caesarin forum

text: Basilica Argentariassa myytiin todennäköisesti hopea- ja pronssiesineitä. Siellä on todennäköisimmin pidetty myös koulua. Tästä antaa viitteitä se, että sen seiniin on raaputettu Vergiliuksen säkeitä ja pilakuvia, joita kumpiakin voi vielä nähdä raunioissa.


title: Caesarin forum

text: Uusi tulipalo hävitti forumia vuonna 283. Keisarit Maxentius ja Diocletianus korjauttivat palossa vaurioituneen forumin. Silloin korjautettiin myöskin Curia Julia eli senaatin kokoustalo. Lisäksi sinne sijoitettiin "secretarium senatus" ja kaupunginprefektin virkahuoneet.


title: Caesarin forum

text: 400-luvulla Rooman valtakunta hajosi ja Rooman kaupungin väkiluku väheni radikaalisti. Rakennuksille ei löytynyt enää käyttöä ja ne alkoivat raunioitua. Kaupungin asutuksen painopiste siirtyi Mars-kentälle ja Trastevereen.


title: Caesarin forum

text: 900-luvulla rakennuksista irrotettiin travertiinilohkareita uusiokäyttöön. Antiikin raunioiden sekaan perustettiin hedelmätarhoja ja sinne rakennettiin pieniä puutaloja. 1000-luvulla paikalla oli jo pieni kaupunginosa ja seuraavalla vuosisadalla tapahtui merkittävä maanpinnan kohoaminen. 1300-luvulla keisarifoorumien paikalla oli jälleen hedelmä- ja vihannestarhoja läheisten luostarien tarpeisiin. Paavi Honorius I antoi tuolloin määräyksen muuttaa Curia Julia kirkoksi.


title: Caesarin forum

text: Todennäköisesti ensimmäiset kaivaukset alueella tehtiin jo 1500-luvulla. Tuolloin päivänvaloon saatiin Venus Genetrixin temppelin perustus, osia pylväistä ja friisistä. Andrea Palladio piirsi näkemyksensä rakennuksen pohjapiirroksesta. Villa Medicissä säilytetään yhä tuolloin löydettyä osaa temppelin arkkitraavista.


title: Caesarin forum

text: Raunioilla tehtiin arkeologisia kaivauksia vuosina 1930 ja 1934, sillä niiden päälle oltiin rakentamassa uutta katua, Via dell ’Imperialea. Uusia kaivauksia tehtiin vuosien 1998 ja 2008 välillä.


title: New Edition

text: New Edition on yhdysvaltalainen R&B-yhtye, joka perustettiin Bostonin Roxburyssa, Massachusettsissa vuonna 1978. New Edition saavutti suurimman suosionsa 1980-luvulla. Noustessaan ensimmäistä kertaa kuuluisuuteen vuonna 1983 sen jäsenet olivat Ricky Bell, Michael Bivins, Bobby Brown, Ronnie DeVoe sekä Ralph Tresvant. Yhtyeen ensimmäisiä hittejä olivat muun muassa ”Candy Girl”, ”Cool It Now” ja ”Mr. Telephone Man”. Brown äänestettiin pois ryhmästä vuonna 1985, jonka jälkeen hän aloitti soolouran. New Edition jatkoi neljällä jäsenellä, kunnes lopulta päättivät ottaa yhtyeeseen mukaan Johnny Gillin. Gill esiintyi New Editionissa ensimmäistä kertaa heidän vuoden 1988 albumillaan "Heart Break". New Edition siirtyi tauolle vuonna 1990 ja aloitti musiikin tekemisen uudelleen vuonna 1996, jolloin yhtye julkaisi kuudennen studioalbuminsa "Home Again".


title: Mikko Paalanen

text: Mikko Antero Paalanen (s. 5. lokakuuta 1948) on suomalainen tekniikan tohtori ja Aalto-yliopiston perustieteiden korkeakoulun kylmälaboratorion aiempi johtaja ja fysiikan emeritusprofessori.


title: Mikko Paalanen

text: Ennen TKK:n (nyk. Aalto-yliopisto) Espooseen siirtymistään, professori Paalanen toimi Jyväskylän yliopiston Nanotiedekeskuksessa vuoteen 1995 asti. Paalanen johti TKK:n Kylmälaboratoriota akateemikko Olli Lounasmaan jälkeen. Hänen aikanaan Kylmälaboratoriossa toimi Suomen Akatemian huippuyksikkö (esimerkiksi vuosina 2000–2005 ja 2006–2011). Paalasen seuraaja Kylmälaboratorion johtajana oli professori Pertti Hakonen.


title: Mikko Paalanen

text: Professori Paalanen on toiminut Suomen Fyysikkoseuran puheenjohtajana (1996–1997). Hän on Teknillisten tieteiden akatemian jäsen, ja on ollut Suomalaisen Tiedeakatemian jäsen vuodesta 1992 sekä Academia Europæan jäsen vuodesta 1999.


title: Sardinian alue

text: Sardinia on hallintoalue Italiassa. Se koostuu Sardinian saaresta ja sen lähisaarista. Alueella on noin 1,7 miljoonaa asukasta. Sen pääkaupunki on Cagliari.


title: Sardinian alue

text: Sardinian autonominen alue on jaettu vuoden 2017 alusta alkaen hallinnollisesti viiteen alueeseen: neljään maakuntaan ja yhteen metropolikaupunkiin. Pääkaupunki Cagliari lähikuntineen muodostaa Cagliarin metropolikaupungin. Maakunnat ovat Etelä-Sardinia, Nuoro, Oristano ja Sassari.


title: Sardinian alue

text: Luettelo maakunnista ja metropolikaupungeista


title: Andorra kesäolympialaisissa 2012

text: Andorra osallistui vuoden 2012 kesäolympialaisiin. Andorra osallistui kymmenennen kerran olympialaisiin historiansa aikana. Andorran olympiakomitea sai lähetettyä kuusi urheilijaa kilpailuihin. Joan Tomas Roca toimi maan lipunkantajana olympialaisten avajaisissa.


title: Pukkinen

text: Pukkinen voi tarkoittaa:


title: Tatu Leppänen

text: Tatu Aki Tapani Leppänen (s. 19. heinäkuuta 1968 Hämeenlinna) on suomalainen juristi. Hän on ollut korkeimman oikeuden jäsen eli oikeusneuvos vuodesta 2016 lähtien. Leppänen on toiminut urallaan tutkijana, lainvalmistelijana ja tuomioistuinlaitoksessa tuomarina.


title: Tatu Leppänen

text: Leppänen valmistui oikeustieteen kandidaatiksi Helsingin yliopistosta 1990 ja oikeustieteen lisensiaatiksi 1992. Hän sai varatuomarin arvon 1994 auskultoituaan Helsingin käräjäoikeudessa. Vuonna 1998 Leppänen väitteli oikeustieteen tohtoriksi.


title: Tatu Leppänen

text: Leppänen on toiminut tutkimustehtävissä Helsingin yliopiston rikos- ja prosessioikeuden laitoksella. Hänet nimitettiin prosessioikeuden dosentiksi 2002. Sen jälkeen Leppänen toimi pitkään oikeusministeriössä lainvalmistelutehtävissä, kuten lainsäädäntöneuvoksena 2001–06 ja 2008–09. Hän on työskennellyt myös eduskunnan oikeusasiamiehen kansliassa.


title: Tatu Leppänen

text: Leppänen siirtyi tuomioistuintehtäviin vuonna 2010, kun hän toimi määräaikaisena hovioikeudenneuvoksena Helsingin hovioikeudessa. Hän toimi Vantaan käräjäoikeuden käräjätuomarina 2010–14. Leppänen nimitettiin Hyvinkään käräjäoikeuden päälliköksi eli laamanniksi 1. elokuuta 2014 lukien.


title: Tatu Leppänen

text: Leppänen nimitettiin korkeimman oikeuden jäseneksi eli oikeusneuvokseksi 1. syyskuuta 2016 lukien. Virka vapautui eläkkeelle siirtyneeltä oikeusneuvos Kari Kituselta. Leppänen siirtyi korkeimpaan oikeuteen Hyvinkään käräjäoikeudesta, jossa hän oli toiminut laamannina vuodesta 2014 alkaen. Aikaisemmin Leppänen on toiminut korkeimmassa oikeudessa määräaikaisena esittelijänä 1995–1996.


title: Astron Belt

text: Astron Belt () on Segan julkaisema varhainen LaserDisc-teknologiaa käyttävä räiskintäpeli. Peli on julkaistu vuonna kolikkopelinä Sega LaserDisc-alustalle ja se mainitaan usein ensimmäisenä LaserDisc-pelinä.


title: Astron Belt

text: Peli käytti videokuvaa taustalla, jonka päälle piirrettiin tietokonegrafiikkana alukset ja laser-efektit. Osa videokuvasta oli tehty peliä varten kun taas osa oli peräisin elokuvista kuten "", "Battle Beyond the Stars" ja "Message from Space".


title: Astron Belt

text: Peli julkaistiin japanissa toukokuussa, mutta julkaisu pohjois-amerikassa viivästyi ohjelmistobugien vuoksi, johon mennessä "Dragon's Lair" ehti siellä ensin markkinoille. Peli ehti euroopan markkinoille ensimmäisenä LaserDisc-pelinä.


title: Astron Belt

text: Peli esiteltiin ennen julkaisua Amusement Machine Show 1982 ja AMOA 1982 -messuilla.


title: The Message (albumi)

text: The Message on yhdysvaltalaisen hip hop -yhtyeen Grandmaster Flash and the Furious Fiven esikoisstudioalbumi. Albumi julkaistiin lokakuussa 1982 levy-yhtiöllä Sugar Hill Records.


title: Sota Nakano

text: Sōta Nakano (, s. 20. elokuuta 1992 Japani) on yhdysvaltalainen karateka. Hän on nelinkertanen Kyokushinin Yhdysvaltain mestari.


title: Sota Nakano

text: Nuorten tasolla Nakano edusti Havaijita ja voitti Yhdysvaltain mestaruuden 13–14-vuotiaiden sarjassa 2006, voitettuaan loppuottelussa Toru Nagain. Myöhemmin Nakano voitti nuorten mestaruuden All American Openissa 2009, hän voitti loppuottelussa Mohamed Chikhin.


title: Sota Nakano

text: Nakano saavutti ensimmäisen Yhdysvaltainmestaruutensa tammikuussa 2010, kun hän voitti keskisarjan loppuottelussa kanadalaisen Michihiro Nagasen. Syyskuussa hän oli mukana All American Openissa, jossa hän sijoittui kahdeksanneksi.


title: Sota Nakano

text: 2011 lokakuussa Nakano oli mukana haastetapahtumassa Belgradissa, jossa Yhdysvallat kohtasi Serbian. Tapahtumassa käytiin neljä ottelua, joista Yhdysvallat voitti kolme. Nakano voitti oman ottelunsa Sosa Stosicia vastaan.


title: Sota Nakano

text: 2012 Nakano voitti toisen Yhdysvaltain mestaruutensa, kohdattuaan loppuottelussa romanialaisen Mirel Iacobin, joka oli voittanut yhdysvaltainmestaruuden edellisvuonna.


title: Sota Nakano

text: 2015 Nakano saavutti hopeaa Yhdysvaltain mestaruuskilpailuissa hävittyään loppuottelussa japanilaiselle Kashi Osawalle. Hän oli mukana marraskuussa pidettävissä World Openissa, jossa oli mukana 192 ottelijaa. Nakano voitti avauskierroksella Kazbek Abastovin, joka hävisi ottelun virhe pisteellä. Toisella kierroksella Nakano kohtasi David Oroszin, joka oli kymmenen kiloa painavempi ja 20 senttimetriä pidempi, kuin Nakano. Hän voitti huomattavasti kookkaamman vastustajansa tuomariäänin 5–0. Kolmannella kierroksella Nakano kohtasi Satoru Arakin, jonka hän voitti tuomariäänin 3–0. Voiton myötä Nakano selvisi 32 parhaan joukkoon, johon hänen kisat päättyivät hävittyään Darmen Sadvokasoville tuomariäänin 3–0.


title: Sota Nakano

text: 2016 Nakano saavutti Yhdysvaltain mestaruuden kolmannen kerran keskisarjassa, kun hän voitti loppuottelussa maahiensä Enrique Mayersin. Nakano otteli näytösottelun Antonio Tusseauta vastaan Bercyssa, jonka hän hävisi Ipponilla.


title: Sota Nakano

text: 2017 tammikuussa Nakano saavutti Yhdysvaltain raskaansarjan mestaruuden voitettuaan loppuottelussa Achemi Chikhin. Voiton myötä hän pääsi edustamaan Pohjois-Amerikkaa huhtikuussa pidettäviin painoluokallisiin MM-kilpailuihin. Hän voitti avauskierroksella Alejandro Navarron, mutta hävisi toisella Yuta Takahashille ja sijoittui raskaassasarjassa neljänneksi. Kesäkuussa 2017 Nakano oli mukana All American Openissa, jossa hän eteni toiselle kierrokselle voitettuaan ensin Kurtsitkidze Torniken. Toisella kierroksella hän hävisi Marios Stefanoulle.


title: Sputnikmusic

text: Sputnikmusic tai yksinkertaisemmin Sputnik on musiikkisivusto, joka tarjoaa musiikkiarvosteluja ja -uutisia. Verkkosivulla on myös wiki-tyylisiä toimintoja. Sputnikmusic on siinä mielessä erikoinen, että se antaa niin ammattilaisten kuin ”amatöörienkin” sisällyksen pysyä sivullaan.


title: Hyvästi nielurisat

text: Hyvästi nielurisat on hardcore punk -yhtye Valse Tristen EP-levy, joka julkaistiin toukokuussa 1991 levymerkillä Trash Can Records. Siitä julkaistiin rajoitettu 600:n kappaleen painos.


title: Dubuque

text: Dubuque on Yhdysvaltain Iowan osavaltiossa sijaitseva kaupunki ja samannimisen piirikunnan pääkaupunki. Se sijaitsee Mississippi-joen varrella Illinois'n ja Wisconsinin osavaltioiden rajalla. Kaupungissa oli vuoden 2010 väestönlaskennassa 57 637 asukasta.


title: Bathurstin 12 tunnin ajo 2017

text: Bathurstin 12 tunnin ajo 2017 oli moottoriurheilun kestävyyskilpailu, joka ajettiin 5. helmikuuta 2017 Mount Panorama Circuitin moottoriradalla Uudessa Etelä-Walesissa Australiassa.


title: Bathurstin 12 tunnin ajo 2017

text: Kilpailun voitti Maranello Motorsportin kuljettajakolmikko Toni Vilander, Jamie Whincup ja Craig Lowndes.


title: Radio Heka

text: Radio Heka on punkyhtye Koljosen tiekiistan tuleva viides studioalbumi. Se julkaistiin 16. kesäkuuta 2017 levymerkillä Ranka Kustannus. Albumista julkaistiin vinyyliformaatin lisäksi rajoitettu 50:n kappaleen C-kasettipainos.


title: Valo yössä (kappale)

text: Valo yössä on Tuomari Nurmion läpimurtohitti, joka oli vuonna 1979 kolmen kuukauden ajan, touko-heinäkuussa, listaykkönen Suomessa, ja vielä elo- ja syyskuiden ajan listakakkonen. Listalle se oli noussut huhtikuussa, ja pysyi siellä yhteensä kuuden kuukauden ajan.


title: Valo yössä (kappale)

text: Nurmio kertoi vuonna 2017 laulun menetyksestä tv-sarjassa "Suomi on suomalainen" seuraavasti:


title: Valo yössä (kappale)

text: Vuonna 2014 Nurmio kertoi kappaleen historiasta seuraavaa:


title: Valo yössä (kappale)

text: Nurmio ei itse ensin pitänyt siitä, että tästä kappaleesta tuli hitti:


title: Valo yössä (kappale)

text: Kappaleen alkumuoto oli nimeltään "Juopon reissu", ja se oli ilmestynyt Hämäläis-Osakunnan lehdessä. Kappaleen innoituksena oli ollut runoilija Lauri Viita ja tämän lukuisat taksiajelut.


title: Valo yössä (kappale)

text: Kappaletta tarjottiin Syksyn sävel –kilpailuun, mutta sitä ei sinne huolittu.


title: Valo yössä (kappale)

text: Singleversiossa soi haitari ja viulu swing-tyylisessä sovituksessa. LP-levylle "Kohdusta hautaan" tehtiin rautalankaversio.


title: Valo yössä (kappale)

text: Alun perin sovitus oli ollut jenkka, ja myöhemmin, Hotelli Voodoo –elokuvassa kuultiin Hungry Tribal Marching Bandin kanssa tehty torvisoittokuntaversio, joka oli äänitetty Radiomafialle vuonna 1992. Levyllä "Tangomanifesti" kuultiin vielä argentiinalaisvaikutteinen milongaversio.


title: Tendaguria

text: Tendaguria oli sauropodeihin kuulunut pitkäkaulainen ja pitkähäntäinen kasvinsyöjädinosaurus. Se eli noin 150 miljoonaa vuotta sitten myöhäisjurakaudella. "Tendagurian" nimesivät Bonaparte, Heinrich ja Wild vuonna 2000. Sukuun kuului yksi laji, "T. tanzaniensis".


title: Tendaguria

text: "Tendaguria" on saanut nimensä sen löytöpaikan, Tendagurun muodostelman mukaan, joka sijaitsee Tansaniassa. "Tendaguria" tunnetaan vain muutaman selkänikaman perusteella. Tämän vuoksi sen koosta ollaan epävarmoja, mutta pituus oli arviolta noin 20 metriä.


title: Tendaguria

text: "Tendagurian" selkänikamista tehdyn analyysin mukaan "Tendaguria" on samankaltainen kuin australialainen "Wintonotitan".


title: Chema Antón

text: José María "Chema" Antón Samper (s. 19. maaliskuuta 1989 Casas del Señor, Espanja) on espanjalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa.


title: Project X (vuoden 2012 elokuva)

text: Project X on yhdysvaltalainen komediaelokuva vuodelta 2012, jonka on ohjannut Nima Nourizadeh ja käsikirjoittanut Michael Bacall ja Matt Drake. Elokuva perustuu Bacellin tarinaan. Todd Phillips oli elokuvan tuottaja. "Project X" kertoo kolmesta ystävästä nimeltä Thomas (Thomas Mann), Costa (Oliver Cooper) ja J.B. (Jonathan Daniel Brown), jotka päättävät saada mainetta pitämällä Thomasille suuret 17-vuotissyntymäpäiväjuhlat. Juhlat kuitenkin karkaavat käsistä.Elokuvan virallisen soundtrackin julkaisi WatchTower Music 28. helmikuuta 2012.


title: Sega LaserDisc

text: Sega Laserdisc on Segan valmistama kolikkopelialusta, joka käytti LaserDisc-teknologiaa. Alusta on julkaistu vuonna ja sille julkaistiin pelejä kuten "Astron Belt". Viimeinen laitteelle julkaistu peli "Time Traveler" käytti holografista efektiä kaarevan peilin avulla.


title: Sega LaserDisc

text: Laite pystyi näyttämään videokuvaa 580x480 näyttötilassa, jonka päällä pystyi esittämään 256x256 pikselin 2D-grafiikkaa.Luettelo peleistä:


title: Luettelo Hudson Softin videopeleistä

text: Tämä on luettelo Hudson Softin kehittämistä tai julkaisemistä videopeleistä.


title: Luettelo Hudson Softin videopeleistä

text:
Päiväykset ovat ensimmäisen julkaisun mukaan ja tyypillisesti Japanissa julkaisun mukaan.
PC Engine Best Collection refers to a series of video game compilations produced by Hudson Soft and released only in Japan in 2008 for the PlayStation Portable handheld system.


title: Luettelo Maxisin videopeleistä

text: Tämä on luettelo Maxisin kehittämistä videopeleistä.


title: Luettelo Maxisin videopeleistä

text: Maxis on myös julkaissut muiden pelitalojen kehittämiä pelejä kuten "A-Train" ja Maxis on ollut myös Electronic Artsin tuotemerkkinä muiden pelitalojen kehittämille peleille.


title: Time Traveler

text: Time Traveler on Segan vuonna julkaisema kolikkopeli Sega LaserDisc-alustalle. Peli käytti holografista efektiä kaarevan peilin avulla.


title: Time Traveler

text: Pelin on suunnitellut Rick Dyer, joka työskenteli Don Bluthin kanssa "Dragon's Lair" -pelin kehityksessä vuonna .


title: Time Traveler

text: Peli käyttää FMV-tekniikkaa () hahmojen esittämiseen ja pelaaminen koostuu napin painamisen ajoituksesta.


title: Time Traveler

text: Digital Leisure julkaisi pelistä version DVD-soittimille vuonna .


title: Time Traveler

text: IGN antoi pelille arvosanan 3.0/10.


title: 2 Live Crew

text: 2 Live Crew oli yhdysvaltalainen hip hop -yhtye Miamista, Floridasta. Yhtye sai aikaan huomattavaa kiistelyä seksuaalisista teemoista heidän teoksissaan, jota oli erityisesti yhtyeen vuoden 1989 albumilla "As Nasty as They Wanna Be".


title: Dragon’s Lair

text: Dragon’s Lair on vuonna julkaistu seikkailupeli, joka käytti LaserDisc-teknologiaa.


title: Dragon’s Lair

text: Peli on "Astron Belt" -pelin kanssa ensimmäisiä LaserDisc-pelejä.


title: Dragon’s Lair

text: "Dragon’s Lair" ehti Pohjois-Amerikassa markkinoille ensimmäisenä, mutta "Astron Belt" oli jo julkaistu aiemmin Japanissa markkinoille.


title: Dragon’s Lair

text: Pelaaja ohjaa "Dirk the Daring" -hahmoa, jonka tavoitteena on voittaa lohikäärme ja pelastaa prinsessa Daphne.


title: Dragon’s Lair

text: Pelaaminen koostuu FMV-animoidusta hahmosta () ja napin painamisen ajoituksesta: jos pelaajan toiminto on oikea peli jatkuu seuraavasta paikasta, muutoin peli päättyy. Mekanismi on myöhemmin nimetty "Quick time eventiksi" (QTE).


title: Dragon’s Lair

text: Kolikkopelikabineteissa Laserdisc-laitteet ovat herkkiä häiriöille ja hitaita hakemaan seuraavaa paikkaa, jonka lisäksi pelimekaniikka on surkea vaatien tarkkaa ajoitusta ja riippuen epäselvistä ohjeista pelaajalle.


There Is a Hell, Believe Me, I’ve Seen It. There Is a Heaven, Let’s Keep It a Secret. (lyhennettynä muotoon There Is a Hell...) on brittiläisen metalcore-yhtyeen Bring Me the Horizonin kolmas studioalbumi. Albumi julkaistiin 4. lokakuuta 2010 levy-yhtiöllä Visible Noise ja sen tuottivat Fredrik Nordstrom ja Henrick Udd Göteborgissa, Ruotsissa. Kanadalainen artisti Lights laulaa albumilla. Myös brittiläisen yhtyeen You Me at Sixin Josh Franceschi sekä The Chariotin Josh Scogin ovat kontribuoineet albumiin.


title: There Is a Hell, Believe Me, I’ve Seen It. There Is a Heaven, Let’s Keep It a Secret.

text: Albumi nousi Yhdysvalloissa Billboard 200 -listan sijalle 17.


title: Quick time event

text: Quick Time Event (lyh. QTE) on videopeleissä ja interaktiivisessa fiktiossa käytetty pelimekanismi, jossa pelaajan on reagoitava ruudulla näkyvään vihjeeseen ja annettava vastaava komento tietyn lyhyen ajan sisällä.


title: Quick time event

text: Mekanismin ensimmäinen käyttö on "Dragon's Lair" -pelissä vuodelta . Termin ensimmäinen käyttö kuitenkin liitetään Yu Suzukiin ja vuoden peliin "Shenmue" (tuolloin ).


title: Full motion video

text: Full motion video (lyh. FMV) on videopeleissä käytetty tekniikka, jossa pelaajalle esitetään ennaltatallennettua animaatiota kuten videokuvaa näyttelijän liikkeistä. Vastakohtana videopeli renderöi animaation tai tapahtuman algoritmin tai komentojen perusteella reaaliaikaisesti.


title: Full motion video

text: Ensimmäiset tekniikkaa käyttäneet pelit olivat LaserDisc-pelejä kuten "Dragon's Lair" vuodelta . Myöhemmin tekniikka on yleistynyt kotikäyttöön tarkoitetuille laitteille julkaistuissa peleissä.


title: Shinjuku-gyoen

text: Shinjuku-gyoen on puisto Tokion keskustassa, lähellä Shinjukun rautatieasemaa. Se on yksi Tokion suurimmista ja suosituimmista puistoista, jossa käy paljon ihmisiä varsinkin keväällä kirsikankukkien aikaan.


title: Shinjuku-gyoen

text: Puiston pinta-ala on 58,3 hehtaaria ja ympärysmitta 3,5 kilometriä. Siinä yhdistyy kolme puutarhatyyppiä: perinteinen japanilainen puutarha, ranskalainen muotopuutarha ja englantilainen maisemapuutarha.


title: Shinjuku-gyoen

text: Puistossa kasvaa noin kymmenentuhatta puuta. Niihin kuuluu kirsikkapuita yli kahtatoista eri lajiketta. Neljäsataa somei yosino-lajikkeen kirsikkapuuta englantilaisessa puutarhassa kukkivat maaliskuun lopussa tai huhtikuun alussa, jolloin kaupunkilaisia kertyy viettämään hanamia sen nurmikoilla. Muiden lajikkeiden kirsikkapuut pidentävät kukkimisaikaa maaliskuun puolivälistä huhtikuun loppuun.


title: Shinjuku-gyoen

text: Puisto oli alkujaan daimyo Kiyonari Naiton Edon kartano, jonka hän sai Ieyasu Tokugawalta. Vuonna 1873 sinne perustettiin koetila, jonka tarkoituksena oli uudistaa Japanin maataloutta kokeilemalla uusia viljelyskasveja ja lajikkeita. Vuonna 1879 se siirrettiin keisarillisen perheen hallintaan. Puisto tuhoutui lähes täysin toisessa maailmansodassa, mutta se korjattiin ja avattiin yleisölle.


title: Supersonic (albumi)

text: Supersonic on yhdysvaltalaisen hip hop -yhtyeen J. J. Fadin esikoisstudioalbumi, joka julkaistiin 5. heinäkuuta 1988 levy-yhtiöllä Ruthless Records. N.W.A:n jäsenet Eazy-E, Dr. Dre, DJ Yella sekä Arabian Prince toimivat albumin tuottajina. Albumi sijoittui Billboard 200 -musiikkilistan sijalle 49. sekä Top R&B/Hip-Hop Albums -listan sijalle 20.


title: Not Just a Fad

text: Not Just a Fad on yhdysvaltalaisen hip hop -yhtyeen J. J. Fadin toinen studioalbumi, joka julkaistiin vuonna 1991.


title: Pikkutaarna

text: Pikkutaarna ("Cladium mariscoides") on sarakasvien heimoon ja taarnojen ("Cladium") sukuun kuuluva kasvilaji. Se kasvaa noin 30–100 cm korkeaksi. Kukintona on useista tähkylärykelmistä muodostuva kokonaisuus, jossa kussakin rykelmässä on tyypillisesti kolmesta viiteen tähkylää. Hedelmiä muodostuu keskikesästä alkusyksyyn.


title: Pikkutaarna

text: Pikkutaarna kasvaa avoimilla ja kosteilla tai märillä paikoilla, kuten marskimailla, tavallisesti alle 400 metrin korkeudella merenpinnasta. Kasvualustan happamuus voi vaihdella happamasta emäksiseen. Pikkutaarnaa kasvaa alkuperäisenä lajina laajoilla alueilla läntisessä Pohjois-Amerikassa, Kanadan ja Yhdysvaltojen länsiosissa.


title: Umetarō Suzuki

text: Umetarō Suzuki (, 7. huhtikuuta 1874 – 20. syyskuuta 1943) oli japanilainen tiedemies. Hänet tunnetaan tiamiiniin eli B1-vitamiiniin liittyneistä tutkimuksistaan. Suzuki toimi myös professorina Tokion yliopistossa.


title: Ichigeki

text: Ichigeki () on japanilainen urheiluvaatteita valmistava yritys, jonka pääkonttori sijaitsee Tokion Shibuyan erillisalueella Sarugakuchōn kaupunginosassa. Se valmistaa International Karate Organizationin virallisia karatepukuja ja varusteita sekä muita oheistuotteita.


title: Ichigeki

text: Yritys sponsoroi potkunyrkkeilytapahtumia, jotka käydään K-1 ottelijoiden ja Kyokushin-ottelijoiden välillä. Säännöt ovat pääosin Kyokushinin mukaan, mutta otteluiden kestot ovat enemmän potkunyrkkeilymäiset kolme kolmen minuutin eriä.


title: Matti Kanto

text: Matti Kanto (8. joulukuuta 1911 Tampere – 21. syyskuuta 2003 Tampere) oli suomalainen laulaja, joka 1950-luvulla levytti kuusi kappaletta. Tunnetuin niistä on Martti Jäppilän sanoittama "Iltatuulen viesti", jonka Kanto levytti ensimmäisenä vuonna 1952. Laulu kuitenkin tuli suosituksi vasta 15 vuotta myöhemmin Aikamiesten esittämänä.


title: Hinat

text: Hinat ("Danthonia") on heinäkasvien (Poaceae) heimoon kuuluva kasvisuku. Sukuun luetaan kuuluvaksi ainakin 25 lajia. Sukuun kuuluvaksi on kuitenkin kuvattu useita muitakin lajeja, joista osa on osoittautunut myöhemmin samaksi lajiksi jonkin jo aiemmin kuvatun lajin kanssa. Joidenkin lajien asemasta ei olla täysin varmoja, ovatko ne omia hinalajejaan vai samoja jonkin jo aiemmin kuvatun lajin kanssa.


title: Hinat

text: Hinat ovat monivuotisia, mätästäviä heiniä, joiden varret ovat maanmyötäisiä tai polveilevia ja kohenevia. Lehdet ovat kapeita, tasaisia ja harmaanvihreitä. Lehtitupet ovat avoimia ja kieleke on karvamainen. Kukinto on lyhyt ja tähkylät ovat suurikokoisia ja harvassa. Kussakin tähkylässä on kolmesta viiteen kukkaa. Kaleet ovat tähkylänpituisia ja ulkohelpeet vihneettömiä. Hinalajien kromosomimäärä vaihtelee.


title: Hinat

text: Hinojen ("Danthonia") suku on nimetty 1800-luvun alussa eläneen ranskalaisen Etienne Danthoinen mukaan.


title: Hinat

text: Suvun lajeista Suomessa ja Ruotsissa tavataan vain hinaa ("Danthonia decumbens"). Sitä tavataan Suomessa yleisenä Ahvenanmaalla sekä jonkin verran myös Varsinais-Suomessa ja etelärannikolla.


title: Jōkichi Takamine

text: Jōkichi Takamine (, 3. marraskuuta 1854 – 22. heinäkuuta 1922) oli japanilainen kemisti. Hänet tunnetaan adrenaliiniin liittyneistä tutkimuksistaan.


title: Ville Raivio

text: Ville Raivio on suomalainen bloginpitäjä, kolumnisti, tietokirjailija ja miesten klassisen vaatetustyylin itseoppinut asiantuntija. Hän pitää suosittua Keikari-blogia ja on kirjoittanut vaateaiheisia kolumneja Taloussanomiin. Raivio on kritisoinut sitä, että Suomessa miesten ei sallita käyttävän rahaa tyylikkääseen pukeutumiseen. Vuonna 2015 Raivio julkaisi blogiteksteihinsä pohjautuvan ”jokaisen miehen tyylikirjan” nimeltä "Klassikko".


title: Tupsukekomuurahainen

text:
Tupsukekomuurahainen ("Formica aquilonia") on Suomen ja Fennoskandian yleisin kekomuurahainen.
IUCN luokittelee lajin maailmanlaajuisesti silmälläpidettäväksi. Tupsukekomuurahainen on Suomessa elinvoimainen.


title: Tupsukekomuurahainen

text: Tupsukekomuurahainen on ulkonäöltään ja elintavoiltaan samantyyppinen kuin monet muutkin kekomuurahaislajit.


title: Tupsukekomuurahainen

text: Skandinaviassa työläisen pituus on 4-8,5 mm, kuningattaren ja kuhnurin pituus 8-10mm. Lajin työläiset ovat muiden kekomuurahaisten tapaan väritykseltään puna-ruskeita. Selkäpuoli on vaaleampi kuin osittain tumma pää ja perä. Kuningattaret ovat puna-ruskeita ja kuhnurit mustia.


title: Tupsukekomuurahainen

text: Lajin erottaminen lähilajeista kaljukekomuurahainen, punakekomuurahainen ja karvakekomuurahainen perustuu lähinnä keskimääräiseen karvojen määrään selässä ja pään takareunassa. Tupsukekomuurahainen on yksi vähiten aggressiivinen kekomuurahaislaji.


title: Tupsukekomuurahainen

text: Tupsukekomuurahainen pesii koko Suomessa. Lajin maailmanlaajuinen levinneisyys ulottuu Fennoskandiasta Siperian itäosiin ja Euroopassa etelässä Skotlannin pohjois-osiin ja Alpeille saakka.


title: Tupsukekomuurahainen

text: Laji esiintyy enimmäkseen havumetsissä, mutta myös puisilla soilla ja alppiniityillä. Laji viihtyy metsän reunalla, jossa aurinko pääsee lämmittämään pesää. Useita kekoja voi sijaita samassa metsässä lähekkäin. Ne muodostavat usein yhteisön, joiden suurissa keoissa voi olla satoja munivia kuningattaria. Suuret pesät voivat olla yli kaksi metriä korkeita. Suomessa pesien keskikorkeus on noin puoli metriä.


title: Tupsukekomuurahainen

text: Kuten muutkin kekomuurahaiset, tupsukekomuurahaiset lypsävät kirvojen mesikastetta eli makeaa ulostetta ja suojelevat karjaansa tehokkaasti. Lisäksi ne käyttävät ravintonaan keräämiään hyönteisiä.


title: Rifapentiini

text: Rifapentiini on puolisynteettinen rifamysiineihin kuuluva orgaaninen yhdiste. Yhdistettä voidaan käyttää lääketieteessä antibioottina tuberkuloosin hoidossa. Rifapentiini kuuluu WHO:n julkaisemalle tärkeimpien lääkeaineiden listalle.


title: Rifapentiini

text: Rakenteeltaan rifapentiini on rifamysiini SV:n johdannainen. Yhdisteen vaikutusmekanismi on sama kuin muillakin rifamysiineillä eli se estää bakteerien DNA-riippuvaista RNA-polymeraasia ja bakteerien RNA:n synteesi estyy. Rifapentiini tehoaa tuberkuloosia aiheuttavaan bakteeriin "Mycobacterium tuberculosis" ja erityisesti sitä käytetään latentin tuberkuloosin hoitamiseen yhdessä isoniatsidin kanssa. Teholtaan rifapentiini on rifampisiiniin verrattavissa, mutta sen vaikutusaika on huomattavasti pidempi. Rifapentiinin annostus on tyypillisesti 150 mg kerran viikossa. Yhdysvalloissa rifapentiini hyväksyttiin tuberkuloosin hoitoon vuonna 1998 ja se oli ensimmäinen tuberkuloosin hoitoon hyväksytty uusi lääkeaine yli 25 vuoteen.


title: Rifapentiini

text: Rifapentiini on suhteellisen hyvin siedetty lääkeaine. Rifapentiini voi värjätä muun muassa virtsan ja hien oranssiksi. Yhdiste voi nostaa maksan entsyymiarvoja ja se on Sytokromi P450 -ryhmään kuuluvien entsyymien aktivaattori. Nämä entsyymit osallistuvat useiden lääkeaineiden aineenvaihduntaan ja siten rifapentiini voi nopeuttaa muiden lääkeaineiden aineenvaihduntaa ja heikentää niiden tehoa.


title: Balpro-linnoite

text: Balpro-linnoite on riihimäkeläisen Kenno Tech -yrityksen valmistama liikuteltava linnoitusjärjestelmä. Se on kehitetty yhdessä Suomen puolustusvoimien kanssa, joka on toistaiseksi järjestelmän ainoa käyttäjä. Balpro-linnoite on erikoislujista teräksistä laserhitsaamalla valmistettu elementtisarja, joka muodostaa 20 jalan kontin mukaisen kuljetuspakkauksen konttikulmineen ja trukkisolineen.


title: Balpro-linnoite

text: 2000-luvun alussa puolustusvoimissa joukkojen ja operaatioiden liikkuvuus ja nopeus oli kasvanut ja todettiin, että olemassa olevat tuotteet kuten Hesco-linnoite eivät ole riittäviä, ja lisäksi todettiin tarvittavan myös nopeampia keinoja ballistisen suojauksen osalta. Koska vaatimuksia vastaavia valmiita tuotteita ei lisääntyviin nopeusvaatimuksiin ollut, aloitettiin tarkoitukseen sopivien tuotteiden kehitys yhdessä suomalaisten yritysten kanssa.


title: Balpro-linnoite

text:
Kenno Tech aloitti Balpro-linnoitteen kehitystyön puolustusvoimien kanssa vuonna 2005, ja puolustusvoimat hankki ensimmäiset Balpro-linnoitteet vuonna 2011. Kehitystyön alussa sarjoja oli tarkoitus käyttää vain kansainvälisillä joukoilla pääasiassa YK-tehtävissä, mutta Balpro-sarjan muuttaminen 20 jalan kontin muotoon ratkaisi logistiset ongelmat ja helpotti oleellisesti sarjojen käyttöä muuallakin puolustusvoimissa.
Balpro-linnoitteiden käyttö puolustusvoimissa on laajentunut siten, että kriisinhallinnan joukkojen lisäksi kaikilla puolustushaaroilla, maa-, meri- ja ilmavoimilla on Balpro-linnoite käytössään.


title: Balpro-linnoite

text: Kesällä 2015 Kenno Tech haki puolustusministeriöltä lupaa myydä järjestelmä Irakissa toimivalle öljy-yhtiölle, mutta hakemusta ei hyväksytty. Järjestelmää harkittiin myös vietäväksi Somalian pääkaupunkiin Mogadishuun kirkon ulkomaanavun käyttöön, mutta hanke kariutui turvallisuustilanteen heikentymiseen.


title: Biobío

text: Biobío tai Bío-Bío voi tarkoittaa ainakin seuraavia:


title: James Elmer Mitchell

text: James Elmer Mitchell on yhdysvaltalainen psykologi, joka on tunnettu mukanaolostaan kidutuksissa. Hän on myös kirjoittanut kirjan kyseisestä aiheesta.


title: James Elmer Mitchell

text: Hän on kertonut olevasnsa ateisti.


title: Sakuragichōn junapalo

text: Sakuragichōn junapalo tapahtui 24. huhtikuuta 1951, kun ajolankoihin lähellä Sakuragichōn rautatieasemaa Jokohamassa tuli huollon aikana oikusulku. Oikosulun aiheuttamat kipinät sytyttivät Keihin-linjalla kulkeneen 63-sarjan junan tuleen. Palo levisi nopeasti, ja junan matkustajista 106 kuoli ja 92 loukkaantui.


title: Sakuragichōn junapalo

text: Oikosulun ja siten tulipalon perimmäinen syy oli ajolankojen huollossa tehty virhe. Kuolonuhrien suureen määrään johtivat kuitenkin 63-sarjan junissa käytetyt herkästi syttyvät materiaalit. Lisäksi junat oli suunniteltu toisen maailmansodan aikana, jolloin materiaalista oli pulaa. Niissä oli suurien ikkunoiden sijaan useita pienempiä ikkunoita, joista ei mahtunut ulos. Junan läpi ei päässyt kulkemaan vaunusta toiseen, eikä sähköovia saanut auki virran katkettua. Niinpä matkustajat jäivät loukkuun palavaan junaan.


title: Ruskokaislat

text: Ruskokaislat ("Blysmus") on sarakasvien (Cyperaceae) heimoon kuuluva pieni kasvisuku. Sukuun kuuluu neljä lajia. Näistä lajeista Suomessa ja Ruotsissa tavataan kahta, ruskokaislaa ("Blysmus rufus") ja litteäkaislaa ("Blysmus compressus").


title: Ruskokaislat

text: Ruskokaislat ovat monivuotisia ja matalakasvuisia sarakasveja, joilla on suikertava juurakko. Ruskokaislojen varret ovat hieman litistyneitä, melkein pyöreitä, ja niiden alaosassa on lehtiä. Ruskokaislojen kukinto on monitähkäinen tähkistö, jonka tähkät ovat munanmuotoisia sekä monikukkaisia. Kukat ovat kaksineuvoisia ja emit kaksiluottisia. Tähkäsuomut ovat tumman- tai vaaleanruskeita, terävä- tai tylppäkärkisiä.


title: Pallokaislat

text: Pallokaislat ("Scirpoides") on sarakasvien (Cyperaceae) heimoon kuuluva kasvisuku. Sukuun kuuluu neljä lajia.


title: Pallokaislat

text: Pallokaislojen sukuun kuuluvia lajeja ei kasva Suomessa luonnonvaraisina. Noropallokaisla ("Scirpoides holoschoenus") on kuitenkin kerran havaittu Suomessa.


title: Rassikaislat

text: Rassikaislat ("Fimbristylis") on sarakasvien (Cyperaceae) heimoon kuuluva kasvisuku. Sukuun kuuluu vähän yli 300 lajia sekä pari lajiristeymää.


title: Rassikaislat

text: Rassikaislojen sukuun kuuluvia lajeja ei kasva Suomessa luonnonvaraisina.